text:
Un homber tabata blanco di cherche y critica debi cu el a pidi su pareha pa casa den un di e franquicianan popular di galiña, esta Kentucky Fried Chicken (KFC). E hecho aki a sosode na Surafrica y awo el a ricibi e noticia di su bida di parti varios marcanan reconoci cu a dicidi pa dune apoyo pa e bruid. Apesar cu algun persona a cualifica e homber, kende a wordo identifica como Hector, pa un homber “sin clase”, otronan a sinti alegria y emocion pa e escena aki cu a sosode dilanti tur cliente den KFC. Hasta riba media social a yame “#KFCProposal”. Sinembargo, e comentarionan negativo a keda na segundo plano na momento cu e hecho aki a bira viral riba internet y asina varios corporacionnan a laga mustra nan banda “humano” y asina a duna e pareha aki regalonan increibel y hasta inespera. E sucursal Surafricano di e famoso restaurant di galiña a pidi su siguidonan ayudo pa haya e pareha y asina duna nan un regalo. Despues di menos cu 24 ora, nan a haya e pareha. “Nos proporciona nan tur apoyo cu nan mester pa haci e bruid di nan soño un realidad. Nos a recluta un wedding planner pa yuda nos y cumpli cu nan deseo”, asina KFC a bisa den un declaracion via Twitter. Di su banda, e compania Aleman di auto Audi a anuncia cu nan lo ta ocupa cu e transporte di e pareha riba e dia di casamento. Mescos cu e marca reconoci di paña deportivo, Puma a saca un publicacion anuncia cu “Hector y su pareha Nonhlanhla ta haya e suma di 675 Dollar pa gasta den su tiendanan. Standard Bank a priminti cu si nan sigui ta miembro di e banco, nan lo kita nan fianza personal pa un suma di 20.200 Dollar. Pero e sorpresanan no ta caba akinan, Huawei a ofrece nan telefonnan celular p’asina nan por saca potret di e momento memorabel durante nan bruid. Un joyeria lo duna nan un renchi bunita di un balor di 3 mi Dollar. E tienda a bisa cu nan merece un renchi di oro roos cu Diamante. Increibelmente e regalonan ta sigui yega y e candena KOO y un chef profesional, a ofrece pa traha e cuminda pa e celebracion di bruid. E fecha di e bruid mes ta programa pa 31 di December e aña’ki.
Home Internacional Homber ta pidi su pareha pa casa den KFC y awo yen...


c: text/html

text:
Gobierno di Aruba ta atendiendo e caso di sra. Mira Florez Sanabria cu ta perdi na Hulanda. Sra. Sanabria a bay Hulanda pa bishita su yiu cu ta studia na Hulanda. Desde diasabra el a bay for di cas pa haci compras y no a bolbe mas.
Minister Plenipotenciario na Hulanda, sr. Guilfred Besaril ta atendiendo e caso aki cu Gobierno y autoridadnan hulandes. Arubahuis ta atendiendo tambe cu e studiante y vocero di Cuerpo Policial na Leiden.
Na Aruba Minister President Evelyn Wever-Croes ta den contacto cu famia pa duna asistencia.
Señora Sanabria tin 3 dia desapareci na Leiden y basa riba reglanan di autoridad Hulandes, cu despues di 72 ora di desaparicion por cuminsa investigacion official di un caso, autodidadnan Hulandes ta trahando riba e caso aki pa haya sa di e paradero di señora Sanabria.
Minister Plenipotenciario señor Besaril ta constantemente den contact cu autoridadnan Hulandes. Nos ta keda pendiente di e desaroyonan.
“Nos ta keda positivo den oracion y fe cu señora Mira aparece pronto sano y salvo”, Prome Minister Evelyn Wever-Croes a expresa.

robotstxt: allowed

filter: keep


text:
Noticia
-
Coriente ta baha entrante januari 2020(13-12-2019)
ORANJESTAD – Riba 12 di december 2019, Gobierno di Aruba a anuncia entrante 1 di januari 2020, coriente lo conoce rebaho.
-
Macutu di compras 14 di december 2019(13-12-2019)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Celebracion di conmemoracion di 100 aña di e aereolinea Colombiano Avianca(12-12-2019)
ORANJESTAD – Riba 10 di december anochi a tuma luga celebracion di conmemoracion di 100 aña di e Aereolinea Colombiano Avianca.
-
No mester di tramitador pa regla bo papel na DPL(12-12-2019)
-
Newsletter di proyecto SISSTEM di Universidad di Aruba(11-12-2019)
-
Gobierno di Aruba lo no legalisa cannabis recreacional(11-12-2019)
ORANJESTAD – Gobierno di Aruba ta informa cu lo no legalisa cannabis recreational.
-
Sr. mr. David Passchier a huramenta como ambtenaar na Raad van Advies(11-12-2019)
ORANJESTAD – Dia 10 december 2019 sr. mr. David M. Passchier a huramenta como ambtenaar na Raad van Advies.
-
DOW ta urgi pa busca permiso di construccion aproba(10-12-2019)
-
Comision di Retiro ta tuma reces di 12 di december 2019 te 8 di januari 2020(10-12-2019)
-
Peticion pa werkboek december 2019(10-12-2019)
-
Cambio den prijs di productonan petrolero 11 di december 2019(10-12-2019)
ORANJESTAD - Minister di Finansas, Asuntonan Economico y Cultura ta anuncia e prijsnan nobo di benta di combustibel entrante 11 di december 2019:
-
Number nobo Biblioteca Nacional Aruba(10-12-2019)
-
Scol Saludabel Aruba hopi satisfecho cu resultado di e siman di Training’(10-12-2019)
-
Indice di Prijs di Consumo pa luna di october 2019(06-12-2019)
-
REPSOL no ta sigui cu exploracion pa petroleo of gas den e subsuelo di lama rond di aruba(06-12-2019)
ORANJESTAD - E compania estatal, Compania Arubano di Petroleo (CAP) a informa Gobierno di Aruba riba e decision di REPSOL encuanto exploracion pa petroleo of gas den e subsuelo di lama rond di Aruba.
-
Vacaturanan na Bureau Sostenemi. Aplica awo!(06-12-2019)
-
DAO cera henter dia riba diabierna 6 di december 2019(05-12-2019)
-
Tur consehero por manda nan lista di cliente pa asina por busca e paketenan di loonbelasting, BBO/BAVP y BAZV di aña 2020(04-12-2019)
-
Decreto gubernamental 1 december 2019 tocante atake cibernetico na dr. Horacio e. Oduber hospital prolonga cu 3 dia mas(04-12-2019)
ORANJESAD – e Team di Maneho di Calamidad Nacional ta informa cu e crisis cibernetico na Horacio E. Oduber Hospital a drenta su di dos siman di cual pa e ultimo 6 dia a maneh’e conforme loke ley ta prescribi pa medio di un decreto gubernamental.
-
Departamentonan di gobierno ta cera pa 3or di atardi riba 5 di december 2019 en conexion cu celebracion di Sinterklaas(04-12-2019)
ORANJESTAD – Manera ta custumber e aña aki tambe ta duna e personal di gobierno e oportunidad pa celebra Sinterklaas (San Nicolas) riba 5 di december 2019.
-
Siman di training di Scol Saludabel Aruba(02-12-2019)
-
GKMB ta hayando hopi criadero na e casnan(02-12-2019)
-
Frontera cu Venezuela ta keda cera(02-12-2019)
ORANJESTAD – Gobierno di Aruba a anuncia cu e frontera cu Venezuela ta keda cera.
-
Conferencia di Prensa extraordinario en conexion cu atake cybernetico riba hospital(28-11-2019)
ORANJESTAD – Ria diaranson 28 di november 2019 pa 11.00or di anochi Gobierno di Aruba a tene un conferencia d prensa extraordinario unda Prome Minister interino Sr. Otmar Oduber a informa comunidad riba e crisis na hospital causa door di e atake cybernetico.
-
Ministernan di Asuntonan Economico di Aruba cu Corsou a reuni tocante cooperacion economico entre e islanan(28-11-2019)
ORANJESTAD – Recientemente Minister di Finansa, Asunto Economico, y Cultur mr. Xiomara Ruiz-Maduro a reuni cu Minister di Desaroyo Economico di Corsou, Minister Mc William durante cual a discuti algun punto di importancia pa cooperacion economico entre Aruba y Corsou.
-
Encuentro informativo “Study in Holland”(27-11-2019)
-
Prijsnan Maximo 23 di november 2019(27-11-2019)
ORANJESTAD – Departamento di Asunto Economico ta informa tocante e prijsnan maximo p’e periodo aki.
-
Otorgamento di kavel pa nos Carnaval(26-11-2019)
-
Departamento di Impuesto ta cera diabierna awor(26-11-2019)
-
Encuesta di DAO tocante nos yiunan di tera cu a termina nan estudio den exterior y a regresa Aruba(25-11-2019)
-
Macutu di compras 23 di november 2019(25-11-2019)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Ultimo oportunidad den 2019 pa aplica pa VUT(25-11-2019)
-
Resultado preliminar di investigacion di IMF riba gasto di personal di Gobierno(22-11-2019)
ORANJESTAD – Durante un conferencia di prensa Minister Ruiz-Maduro a informa cu durante di e ultimo dos siman e expertonan di Fondo Monetario Internacional (IMF) a haci un investigacion riba e gastonan di personal di Gobierno di Pais Aruba.
-
Minister di Transporte ta informa e siguiente relaciona cu DTP(22-11-2019)
ORANJESTAD - Relaciona cu e incidente cu a tuma luga dia 20 di november 2019, tocante e ruta cu chauffeur di diferente autobus tin cu core segun nan (permiso di explotacion) exploitatievergunning, Minister di Transporte, Comunicacion y Sector primario ta duna e siguiente remarkenan.
-
Dialuna 9 di december ta e ultimo dia pa entrega declaracion di inkomstenbelasting 2018(22-11-2019)
-
Ley di prohibicion di articulonan di plastic di un solo uzo como tambe Styrofoam y Oxybenzone(21-11-2019)
-
Dialuna 9 di december ta e ultimo dia pa entrega e declaracion definitivo di winstbelasting 2018 y haci e pago corespondiente(21-11-2019)
-
Invitacion na pueblo en general y particularmente nos hobennan pa bishita nos Museo Arkeologico(20-11-2019)
-
DEA ta anuncia cu su oficina principal lo ta cera diabierna 22 di november 2019(20-11-2019)
-
Desde 16 di december ta cuminsa acepta pago di impuesto di vehiculo di motor 2020(20-11-2019)
-
Hotel 5 strea Secrets Baby Beach Resorts na San Nicolas ta bira realidad(19-11-2019)
ORANJESTAD - Diahuebs atardi 14 di November 2019 a tuma luga na Baby Beach Aruba na San Nicolas ponemento simbolico di e prome piedra di e hotel 5 strea Secrets Baby Beach Resorts.
-
Entrante 20 di november 2019 Oficina di Scolnan Publico (DPS) ta cera tur diaranson.(19-11-2019)
-
Entrante dialuna 18 di november 2019 tin cambio den e condicionnan di pago pa e clientenan di DIMAS(18-11-2019)
-
Dienst Warenkeuring en Hygiene lo ta cera pa publico dialuna mainta 11 di November 2019(08-11-2019)
ORANJESTAD – Departamento di Salud Public ta informa cu Dienst Warenkeuring en Hygiene ta cera dialuna mainta 11 di november 2019 debi na trabounan di mantencion riba nan sistema computarisa.
-
Macutu di compras 28 di september 2019(27-09-2019)
ORANJESTAD – Regularmente Departamento di Asunto Economico ta haci un observacion di prijs den diferente supermercado y ta publica esaki den corantnan local.
-
Adendo na e solicitud pa expresion di interes pa un sistema di siguimento di detenidonan pa e Instituto Coreccional di Aruba (KIA)(25-09-2019)
ORANJESTAD - Segun e solicitud pa expresion di interes, a drenta un peticion pa informacion adicional, cual hunto cu e contestanan riba esaki, ta wordo publica, pa medio di un addendum (anexo) na e solicitud pa expresion di interes.
-
Prijsnan Maximo 21 di september 2019(20-09-2019)
ORANJESTAD – Departamento di Asunto Economico ta informa tocante e prijsnan maximo p’e periodo aki.


text:
Un poco despues di 4’or di atardi ta drenta melding na Central di Polis cu auto a dal un peaton den Paardenbaaistraat, net banda di Consulado Venezolano, of banda di DIMAS.
Polis a bay cu urgencia na e sitio, mientras cu a pidi presencia di ambulance. Segun por a compronde, un auto Nissan Versa a pasa y a alcansa un peaton. Danki Dios cu e impacto no tabata fuerte, pasobra no tabatin marca di impacto riba e vehiculo. Pero si e peaton a sufri hopi dolor ora cu el a cay na suela cu forsa. Ambulance a hiba e herido hospital pa control medico.


text:
09-2018 – KvK a reuni cu San Nicolas Business Association
Oranjestad – Riba 28 di februari ultimo Camara di Comercio y Industria di Aruba (KvK) a tene un re cu San Nicolas Business Association (SNBA). E re aki tabata pa mira con desaroyonan a sigui despues di un re den pasado y pa hunto discuti riba desaroyonan cu a tuma luga na San Nicolas den e ultimo tempo. E re tabata uno fructifero y a bay den bon ambiente. Den cuadro di sostene empresario local KvK a tuma e iniciativa pa invita SNBA pa tene e re aki na O’Neills Kitchen situa na San Nicolas. Intencion di KvK ta pa duna sosten na diferente sector y empresario por medio di dialogo y a base di tene re den un atmosfera empresarial.
A papia estrechamente di e rol di KvK y con hunto SNBA lo por traha na mehora loke ta brinda na e pueblo di San Nicolas. SNBA a trece dilanti e importancia pa trece negoshinan cu lo contribui na mehoracion di un economia sano. Un punto cu a resalta for di agenda ta e necesidad pa crea un economia diversifica. A pone enfasis riba e importancia pa crea fluho via diversificacion pa asina por crea mas trabao na San Nicolas cu lo eleva produccion local.
Un otro punto cu ta di sumo importancia ta e integracion di un servicio di ferry cu lo yega na haf na San Nicolas. Un ferry lo stimula import y export den e area aki y hunto cu esaki lo crea mas incentivonan comercial via San Nicolas pa Aruba.
Tumando na cuenta e situacion di Citgo y tambe nan recien anuncio di ‘slow down’ e operacionnan na e sitio, e ta bira ainda mas importante pa considera otro posibilidadnan pa crea pilarnan economico nobo. E ta hopi crucial cu incentivonan atractivo wordo crea pa di e forma aki haci posibel e creacion di un plan comercial amplio pa San Nicolas.
KvK hunto cu SNBA KvK lo sigui den contacto y lo traha hunto pa di nan banda yuda stimula comercio pa San Nicolas y Aruba completo.
Aruba, 5 di maart 2018
Camara di Comercio y Industria (KvK)
Scroll To Top
Events
-
30e Handelsmissie en Congres Duurzaam zaken doen in het Koninkrijk der NederlandenDecember 11 - December 12
-
30e Handelsmissie en CongresDecember 11 - December 12
-
World of Taste and Travel – “Discovering the World’s Tourism, Gastronomy and Culture”December 19 - December 21
-
Colombiatex de las Americas 2020January 21, 2020 - January 23, 2020


text:
KOMUNIKADO KUERPO POLISIAL KORSOU TOPIKO TEPNAN PA PROPIETARIO DI NEGOSHI
KOMUNIKADO DI KUERPO POLISIAL KORSOU
no.: 400 /2016
Fecha: 17 novèmber 2016
Tópiko: Tepnan pa propietario di negoshi.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Kuerpo Polisial ta kontinuá na duna rekomendashon, pa abo mes komo siudadano por
yuda minimalisá e posibilidat pa bira víktima di kasonan di atrako.
Un atrakadó kier hui bai mas lihé posibel – ku mas tantu plaka posibel. Pues pèrkurá pa
tin ménos kos di kue i ta difísil pa yega na e plakanan.
Duna di konosé klaramente ku den bo establesimentu no tin nada di kue. No
pone sèn, karchinan di telefòn i bònnan di regalo den bista di hende.
Pega stekernan visibel ku mensahenan manera ‘E yabi di kaha fuerte no tei’ i
‘Tin Kámara di Vigilansia’.
Sòru pa e personal di bo negoshi ta visiblemente presente i na e sitionan korekto.
Stimulá bo klientenan pa swaip mas tantu posibel. Ménos sèn kèsh tin den kaha, mas
sigur.
Saka sèn regularmente for di e kaha i warda suma grandi di plaka mesora. Laga
únikamente sèn di kambio pero na un kantidat limitá.
Konta plaka den un espasio será.
No bai nunka ku benta di dia kas. Hasi uso di un kompania profeshonal di transporte
di kosnan di balor.
Si ta bo mes ta bai hiba plaka banko, hasié huntu ku dos persona riba oranan i dianan
variá i hasi uzo kada bes di un ruta diferente.
No usa un saku di plèstik pa hiba sèn banko i sigur no ku e nòmber di bo negoshi riba
dje.
No habri ni sera e negoshi bo so i wak bon rònt di bo.
Tene e entrada pa personal i e entrada di depósito será tur momentu, te na momentu
ku tin entrega di merkansia.
Mèldu polis mesora di kualkier komportashon sospechoso paden i pafó di e
establesimentu.
Traha un ‘draaiboek’ di kiko hasi durante di un atrako i sòru pa e personal ta na altura
di e prosedimentu i uso di e fasilidatnan di seguridat.
Komo propietario sòru pa den bisindario di bo negoshi semper ta limpi. Sushi
kombiná ku mata di mondi rondó di bo negoshi no ta un bon propaganda pa bo
negoshi i ta hasi atraktivo pa e atrakadó.
Sòru pa un bon porta di kura si esaki ta posibel pa seguridat di bo tereno.
Bo negoshi ta situá den un kompleho ku mas negoshi? Purba pa huntu ku e otro
propietarionan instalá un sistema di alarma.
Instalá lusnan ku na momentu ku un persona pasa nan ta sende. Kriminalnan ta gusta
skuridat, asina nan por hasi nan trabou trankil sin ku ningun hende ta mira nan.
Kambia ku regularidat e kódigo di bo sistema di alarma.
Sòru ku semper tin sufisiente lus paden i pafó di bo negoshi.
Tene kontakto ku otro pa medio di telefon òf “whatsapp” ora konstatá iregularidat den área di e negoshi.
Si tòg e atrako a tuma lugá, hasi lo siguiente:
Paga tinu bon kon e atrakadónan a bai for di e sitio i den kua direkshon nan a hui.
Yama mesora 911 (ta un kaso di emergensia).
Lòk tur porta. No laga ningun kliente mas drenta paden i warda te ora polis yega.
No mishi ku nada. Sòru pa ningun evidensia no keda kitá.
Trankilisá klientenan i puntra nan pa nan koperashon komo testigu.


text:
Buenos Aires 2018News
Atletanan di beach volleyball a regresa Aruba
Despues di a keda 3 siman na Tampa pa training
Pa cu nan preparacion pa e Weganan Olimpico Hubenil Buenos Aires 2018, e duo nan di beach volleyball femenino y masculino a regresa Aruba despues di a permanece pa alrededor di 3 siman hunto cu nan respectivo coachnan na Tampa, Florida. E atletanan Kayla Arends y Mali Rafini como tambe Raibiently Mercalina y Brian Howell a hiba un preparacion avansa cu coachnan di exterior hunto cu nos coachnan di Aruba. Tambe a probecha di participa den algun torneo di beach volleyball cual a bay hopi na agrado.
Awor e atletanan lo sigui prepara na Aruba mes bou guia di Elmerlindo Robles de Medina y Irald Phelipa mientras cu den luna di September nan lo bolbe biaha pa Merca pa un campo di entrenamento mas avansa como tambe hunga algun torneo como fogeo.
E fecha 5 di oktober e Weganan Olimpico Hubenil Buenos Aires 2018 lo inicia cu e ceremonia di apertura.


text:
Tur cos a cuminsa cu un grupo di WhatsApp, un idea y un man yen di ciclista cu gana di yuda.
“E temblor a sucede, y e dia siguiente mainta ya nos tabata papiando pa hiba e proyecto dilanti. Den tres ora, nos a aterisa nos idea y nos a pone cana. Pa un or di merdia ya nos tabatin aviso y cuenta na rednan social,” Fernando García (36) ta conta, uno di e mas di 50 boluntario di #AcopioEnBici, un iniciativa crea pa ciclista cu ta uza nan bicicleta pa transporta e ayudo di personanan cu no por yega na e centronan di acepta donacion, cu ta reparti riba henter e teritorio grandi di e capital Mexicano. E trafico dificil den e ciudad ta haci traslado cu auto un gasto hopi halto den placa y tempo.
“No ta importa unda nan ta (e dunadonan), semper lo tin un di nos ciclistanan den e zona ay,” García a bisa. Te awor, mas di 50 persona a duna cien nan di kilo di ayudo – manera alimento, bruki, producto di higiena personal y otro – pa e victimanan di e temblor di 8.2 grado den escala di Richter cu a suta Oaxaca y Chiapas e nochi di diahuebs 7 di september. Segun Servicio Sismologico Nacional, e tabata e di dos mas fuerte registra den historia di Mexico, lagando atras casi 100 morto, decenas di miles di herida, miyones den perdida economico y alrededor di 1.067 replica den solamente tres dia.


text:
ORANJESTAD,Aruba
Partido MEP ta drentando den hogarnan di ciudadanonan di nos pais no solamente pa entrega nos plan di gobernacion pa e proximo periodo sino tambe pa scucha cada preocupacion cu ta bibando den e pueblo. Un di e preocupacionnan cu nos ta encontra durante nos bishita den pueblo y especialmente den esnan cu ainda no a tuma un decision tocante e eleccion venidero, ta tocante e nivel den Parlamento y con Partido MEP lo soluciona e problematicaaki. Lider di MEP, sra Evelyn Wever-Croes ta elabora riba esaki: Den un gobierno di Movimiento Electoral di Pueblo, despues di september 22, nos lo percura pa e nivel den Parlamentohisa. Esaki nos ta logra den tresaccion cu nos lo tuma.
UN PRESIDENTE DI PARLAMENTO FIRME Y INDEPENDIENTE.
Nos tin mester un Presidente di Parlamento cu sa di scucha e dolor y preocupacionnan di oponentenan. No un Presidente di Parlamento cu ta core yama reunion manera cu e haya tende cu mi ta ausente. Of cu ta busca e manera pa pone cara di oponentenan na berguensa. Y ta busca cualkier manera pa stroba e bon marcha di Parlamento.
Un Presidente di Parlamento cu ta presidi e organo di mas halto di e constitucion di nos pais lo percura cu e ta presidente di ambos banda, di e fraccion cu ta sostene gobierno y di oposicion. Un presidente firme cu lo mante ne ordo. No un cu ta permi tiesnan di su partido ofende otronan di oposicion pero di otro banda ta pone menasa di saca opositor nan cu Polis for di sala di Parlamento.
Nos tin mester un Presidente di Parlamento cu lo hiba un papel totalmente diferente di e Presidente actual y esun prome, kende lo pone ordo di berdad den sala di Parlamentona un forma indipendiente. Sea ta su colega di partido of un di oposicion ta comporta sumes na mal manera, igual e ta halaatencion di ambos.
FRACCION DI MEP DEN PARLAMENTO LO HIBA DEBATE SEGUNPUNTO DI AGENDA.
MEP lo bay ta e fraccionmayoritario den Parlamento. Y nos lo treceordobek den e reunionnan den Parlamentohibandodebatenan al caso y riba e puntonan di agenda. Sin bin cu ofensanan den direccion di mama of tata of demasfamia di ningun politico di oposicionmanera cu AVP ta haciendo den ochoaña den Parlamento. Esaki lo no ta bay wordopermiti cu MEPcomomayoriarepresentando e pueblo den Parlamento.
MINISTERNAN TA HIBA NAN DEBATENAN NA UN NIVELRESPONSABEL Y MADURA.
Un bon ehempel di esaki den mesunGobierno di AVP ta e diferencia entre Minister Bermudez y Minister Benny Sevingerora nan ta den sala di Parlamento. Minister Bermudez ta atende cu e topico cu Parlamento ta tratando y ta dunauncontestasi e tin un contesta y si e no tin e ta bisabotambe cu e no tin un contesta. Pero e ta kedana un nivelmadura y responsabelora di contestasupreguntanan. Contrariona Minister Benny Sevinger cu ciertomomento a te hasta ofendeturhendemuher door di bin zwaai cu maandverband den Parlamento.
Na e momento cu e ministernan di Gabinete di Movimiento Electoral di Pueblo hibadebatenan den Parlamento, lo ta al casocontestandopreguntanan sin ofendeningunoponente y nanfamia.
Cu e tresaccionnanaki, nos lo percura pa e nivel di Parlamentomehora. E unico factor cu nos lo no porinfluencia ta e fraccion di AVP cu lo bay ta den oposicion. Peronanmes lo ripara cu no lo tin sentido di sigui cu e nivelbaho cu nan ta hibadebatenan den ParlamentopasobraPartidoMEP cu lo ta e mayoritario den Parlamento lo no siguitras nan wega”.
SraWever-Croes ta terminabisando: “Apesar cu politiconan actual di MEPnunca a hayaoportunidad pa goberna of sintariba e stoel di Presidente di Parlamento, nos ta bibando cu turcritica di esaki. Unicocos cu nos ta pidi e pueblo di Aruba ta pa dunanosunchens pa nosdemostra y realisanos plan cu nos tin pa hisa e nivel den Parlamento. MEPportreceordo den Parlamento sin cambia e sistema.Presidente di Parlamento lo sali for di Fraccion di MEPkende lo atende cu Parlamentona un maneramadura y responsabel cu lo tenecuenta cu interes di tur 21 Parlamentario”.


text:
ORANJESTAD – Watty Vos Boulevard a conoce su prome accidente diamars mainta. Pa ta exacto na e rotonde nobo di Tanki Leendert. Velocidad halto y pasamento di auto a resulta den un accidente di trafico cu a laga un v-car geboltert y dos otro auto tambe envolvi. Esnan di e auto gebolterd a keda transporta cu ambulance pa hospital. Trafico a para un bon rato pa asina polis y otro autoridadnan por a haci nan trabou.
PAPILON – Un caso di melding di candela di cas, manera cu noticiacla.com a raporta anteriormente, a resulta tambe den un caso di morto, y posibel detencion. Segun vocero policial Lito Laclé, pa 14.46pm e melding a drenta via Centrale Post cu tin un cas na candela na Papilon. Durante pagamento di candela coleganan di branweer a bin encontra un curpa sin bida. Mesora a bati alarma y a jama instancianan concerni. Pa 4 or dokter Texier a constata morto di Rigoberto Junior Chemi Gilberto Kock (32). Na e momento aki ainda cuerpo tecnico di Cuerpo Policial ta bezig na e sitio.
ORANJESTAD – Dos di e tres personanan envolvi den un accidente serio diahuebs merdia riba Green Corridor, ta den estado grave. Asina vocero di polis Lito Laclé a confirma pa noticiacla.com. E version official ta cu pa 1’or e melding a drenta di ‘un accidente serio na altura di Ser’i Teishi riba Green Corridor a sosode. Velocidad halto mas sigur a pone cu e chauffeur a perde control riba su auto y pone bolter. No tabatin un otro auto envolvi y polis ta considera esaki como un ‘eenzijdig ongeval’ caminda un auto a perde control. Bomberonan a yuda pa saca un di e personanan for di e auto. Aumbulance a transporta un homber y un dama den estado grave pa hospital y un otro dama tambe a keda trata, aunke e no tabata grave.
EAGLE – Un persona di edad a drenta cu su SUV Mercedes Benz den un botica na Eagle diamars mainta. E botica ta situa den e edificio di Super Food na Eagle. Aparentemente e chauffeur a confundi e pedal di brake cu esun di duna gas, pa cual el a drenta e botica. Cu algun rascal, e chauffeur a sali ‘basta bon’ pero cu un bon susto di e episodio. Potret di Facebook.
PALM BEACH - Polis ta raporta un posibel caso di atraco diadomingo anochi. Segun vocero di polis Lito Laclé, pa 8.50 melding a drenta via Centrale Post cu un atraco a tuma luga na un cas na Saliña Cerca. Na yegada si patruya ta bin constata cu dos homber cu ta papia spaño a menasa e damanan na cas cu un arma di candela y a bay cu un cantidad di placa. E situacion ainda ta un poco confuso y Investigacion ta andando pa por saca afo Kiko exactamente a pasa.


text:
Komishon Supervisor di Protekshon di Dato Personal BES (Komishon), komo instansia independiente di supervishon, tin e tarea di vigilá ku prosesamentu di dato personal ta tuma lugá di akuerdo ku Lei di protekshon di dato personal BES (Wbp BES). Komishon – lantá na aprel di 2014 – tin ademas e enkargo di supervisá prosesamentu di dato polisial i e atministrashonnan básiko di dato personal BES na Hulanda Karibense.
Na Hulanda Karibense, ta awor a kaba di dal e promé pasonan riba tereno di protekshon di dato personal. P’esei, Komishon a disidí ku den e promé dos pa tres añanan, e lo konsentrá prinsipalmente riba dunamentu di informashon i konsientisashon di poblashon riba e tema di protekshon di dato personal. Despues di esei, Komishon lo pasa pa e fase di supervishon, ku lo por inkluí ouditoria.
Loke Komishon ke logra ta pa tantu pueblo en general komo e organisashonnan ku tin riba e islanan bira konsiente di nan responsabilidat di atendé ku dato personal na un manera responsabel.
Promé ku introdukshon di Wbp BES, no tabatin un reglamentashon general na Boneiru, Sint Eustatius i Saba riba tereno di prosesamentu di dato personal. Algun tratado internashonal sí tabata ofresé protekshon di e derecho di privasidat. Entrante 10 di òktober 2010, e protekshon duná na dato personal den artíkulo 10 di Konstitushon a bira aplikabel i Kombenio di Straatsburg tokante dato i su Protokòl komplementario a bira aplikabel na Hulanda Karibense tambe.
Wbp BES ta produkto direkto di e último kombenio menshoná aki riba i su protokòl ku ta kontené norma detayá pa protekshon di dato personal. Wbp BES ta basá riba Wet bescherming persoonsgegevens (Wbp), ku ta aplikabel na e parti europeo di Hulanda. Sinembargo, tin diferensia. Por ehèmpel, Wbp BES no ta inkluí un deber di mèldu sierto tipo di prosesamentu di dato serka e instansia di supervishon ni e no ta menshoná ku e instansia di supervishon tin ku hasi investigashon previo den kaso di prosesamentu di dato ku riesgo haltu. Tampoko Wbp BES no konosé e posibilidat di opta pa nombra un funshonario enkargá ku protekshon di dato.
E dokumentonan parlamentario ta mustra ku Legisladó kier a introdusí e diferensianan akí pa evitá di pone un karga muchu pisá riba e organismonan atministrativo i empresanan na Hulanda Karibense. Na 2013, Ministerio di Siguridat i Hustisia a instalá un tim di proyekto yamá Proyekto Implementashon di Wbp BES (‘Project implementatie Wbp BES’), ku e meta di organisá, posishoná i haña personal pa e komishon. E tim di proyekto a pone man na obra pa organisá e instansia akí su funshonamentu i, tentativamente, definí su tareanan, habriendo kaminda asina pa Komishon por a kuminsá operá entrante 1 di aprel 2014.
Komo resultado di e tim di proyekto Proyekto Implementashon di Wbp BES, entrante 1 di aprel 2014 a nombra un presidente i dos otro miembro mediante dekreto real. Riba e mesun fecha ei, Areglo di posishon hurídiko di miembro di Komishon Supervisor di Protekshon di dato personal BES (Regeling rechtspositie leden Commissie toezicht bescherming persoonsgegevens BES) tambe a drenta na vigor. E areglo akí ta stipulá entre otro ku mester publiká tantu e funshon di kada miembro den Komishon, komo e otro funshonnan ku e miembronan tin. Un lista aktualisá di nan funshon i otro funshonnan ta disponibel tantu serka Minister di Siguridat i Hustisia komo serka Komishon, i por hañ’é riba e wèpsait akí tambe.
Funshon (prisipal/adishonal) di e Komishón supervisión y protekshón di Dato Personal BES (fihá yüli 2019)


text:
KRALENDIJK - Entre 4 i 21 di yüni 2019, instruktornan di korementu di outo di Koninklijke Marechaussee lo duna e personal di Koninklijke Marechaussee na Boneiru un kurso di korementu di outo.
Ta trata di e asina yama ‘VPV-B opleiding’(Verbeterde Politionele Vaardigheden Rijbewijs B). E kurso di korementu di outo aki ta konsistí di entre otro korementu di outo ku velosidat haltu, durante di kua lo hasi uzo di e alarma ku dos tono i e ‘zwaailicht’ blou. Esaki lo tuma lugá riba kareteranan públiko, tantu paden komo pafó di di áreanan habitá (den sentro di siudat tambe) i den mondi.
Koninklijke Marechausse ta haña importante pa informá e habitantenan di Boneiru tokante di esaki pa asina nan ta altura ku ta trata aki di un entrenamentu.


text:
Awel bon. Danki
Ki tipo di informashon di e les mener tin?
http://community.theaquaponicsource.com/photo/system-7
Asina mi sistema ta.
Awel bon. Ma keda di bai na zeelandia ei. Porta mi bai majan mes. Mi ta puntra nan e ora ei pa e foam nan.
Awel bon.
Kooyman Latra? Kua esei?
Ku e pomp mes mi por sea lage pomp hopi awa of tiki awa. Pero ora ma test, mi a gewoon usa slang pa yena e baki ku awa. Mi ta kere porta mi a stop muchu trempan of muchu net na e rant di e pipa te paden di e siphon.
Pero majan mi ta bai wak e foam plus kaba ku e parti abou ya mi por kuminsa ku e sistema
Ahn ok. Mi ta bezig ku sistema den mi greenhouse aworaki. Mi bell siphon no kera traha ku full speed. Nan di ku e flow rate mester ta mas haltu.
Loke ma pensa pa hasi ta (dor ku e sistema ta ariba ku abou), ta pa pone ariba un bell siphon ku ta manda awa abou i abou tin un sistema di raft anto ora e awa yega un nivel, e mes ta basha tiki tiki bai bek e bari.
Pero minsa si porta e bell siphon ta manda mas awa ku e raft abou ta saka.
Lo ta great pa traha un grupo pa nos aki na korsou aki. Porta no mester ta riba internet. Porta 1 biaha pa luna ta reuni i komparti informashon i tep
Mi no tabata sa ku Henny ta akiriba. Mi tabatin un account akiriba pa basta tempu tempu. Ta e congress di e website aki mes Henny a bai?
Hi Henny,
Which materials are you speaking about in particular? With regard to the growing of the lettuce you may need to consider the variety of lettuce you're growing if there is a problem but to answer your question directly no I don't have problems with the temperature of the water for growing lettuce.


text:
Recientemente La Salle College a organisa su anual College Job Fair bou di guia di nos decano Juf. Figaroa conhuntamente cu juf. Engelhart. E meta di e actividad educacional aki ta pa yuda e alumnonan scohe consientemente nan pakete di materia y despues tambe nan profesion.
E informacion tawata pa e alumnonan di klas 2 y 3. E dia aki tawata uno exitoso danki na tur e scol y instancianan cu tawata presente. Ta importante pa informa cu e scol y instancianan e alumnonan mes a scohe bou guia di e decano.
Scol kier a tuma e oportunidad aki pa gradici e siguiente scol y instancianan cu tawata presente ariba e dia aki:
Guarda nos Costa, Polis, Douane, IPA, dr. Horacio Oduber Hospital, Brandweer, DOW, WEB, Aruba Ports Authority, SETAR, Kamer van Koophandel, Arubabank, Marriott, Aruba Airport Authority, Psychologo P. Godoy, Chef E. Cruz, Abogado D. Kock, G. Goddijn pa e materia CKV, pa Dansa E. Jacobs y finalmente pa Moda R. Lemminga.
Tambe Colegio San Nicolas, Colegio Arubano, Universidad di Aruba y EPI completo esta e parti technico, hotelero, economico y salubridad.


text:
Poblashon di Hulanda Karibense mas grandi i ta envehesé den 2030
E poblashon di e tres islanan di Hulanda Karibense ta sigui krese segun espektativa di 25 mil na e momentunan aki pa 30 mil den 2030. Partikularmente e kantidat di habitantenan di edat avansá lo oumentá. Esaki ta resultá for di e pronóstiko di poblashon pa Hulanda Karibense di CBS.
E pronóstiko di poblashon ta deskribí e futuro desaroyo di e poblashon ku ta mas probabel. Pa esaki CBS ta hasi uso di un modelo di simulashon. Suposishonnan basá riba investigashon sientífiko tokante índisenan di nasementu, migrashon i espektativa di bida ta sirbi komo base.
Sinembargo, en partikular e desaroyo di migrashon ta difísil pa pronostiká. Si te 2030 un kuart ménos migrante ku a premirá, establesé nan mes na Hulanda Karibense, e kantidat di habitante lo oumentá na solamente 28 mil. Si un kuart mas establesé nan mes e ta sigui oumentá te 33 mil. E artíkulo di informashon adishonal ta profundisá mas den e métodonan ku a usa, i e desaroyonan ku ta spera te 2050.
Poblashon na Boneiru ta krese mas fuerte
Desde ku e islanan Boneiru, Saba i Sint Eustatius na 10 di òktober 2010 a bira munisipionan hulandes speshal, nan kantidat di habitante a oumentá di 21 mil pa 25 mil. E kresementu kasi den su totalidat tabata na Boneiru, e isla di mas grandi. E poblashon di Sint Eustatius a baha di 3,6 mil na 3,1 mil persona, esun di Saba a krese un tiki di 1,8 mil pa 1,9 mil habitante.
Segun pronóstiko e kantidat di habitante di tur e tres islanan lo oumentá e añanan benidero. Pa Boneiru, ta premirá den 2030 un kantidat di habitante di alrededor di 25 mil, pa Sint Eustatius di 3,4 mil i pa Saba apénas 2,3 mil. Na komienso di 2011, 74 porshento di e habitantenan di Hulanda Karibense tabata biba na Boneiru. Na 2030 esei ta subi segun espektativa te 81 porshento.
Kresementu di poblashon prinsipalmente pa motibu di migrashon
Migrashon for di eksterior ta aportá mas na e kresementu di poblashon na Hulanda Karibense ku kresementu natural (e saldo di nasementu i fayesimentu). Desde 2011, pa aña mas di 1,9 mil inmigrante a bin e islanan, entre nan mas di 5 shen for di Hulanda Oropeo. Pa aña apénas 1,6 mil inmigrante a sali. Nasementu desde 2011 a superá 2 shen pa aña i e fayesimentu a superá shen.
E pronóstiko ta premirá ku te 2030 lo nase un poko mas mucha, pero tambe ku mas hende lo fayesé, i ku un poko ménos inmigrante lo sali. Nèto e saldo di migrashon i kresementu natural lo ta igual na e periodo desde 2011 segun ekspektativa.
E poblashon ta envehesé riba e islanan
Hulanda Karibense tin, kompará ku Hulanda Oropeo, tiki persona di edat avansá. Na 2019 apénas 13 porshento di e habitantenan tin 65 aña òf mas, na Hulanda Oropeo esei ta 19 porshento. Desde 2011, e kantidat di persona di edat avansá a oumentá i e desaroyo aki ta kontinuá segun espektativa.
E pronóstiko ta premirá ku den 2030, 20 porshento di e habitantenan lo ta personanan riba 65 aña. Hulanda Karibense tin proporshonalmente mas òf ménos mes tantu habitante menor di edat ku Hulanda Oropeo. Segun espektativa, den 2030 nan kantidat lo ta mas òf ménos igual ku e ta na e momentunan aki.
Mas hulandes oropeo riba e islanan
Desde komienso di 2011 e kantidat di habitante di Hulanda Karibense nasé na Hulanda Oropeo a oumentá di 1,9 mil na 3,3 mil. E pronóstiko ta premirá mas oumentu te 4,6 mil persona den 2030. Inmigrantenan for di Hulanda Oropeo klaramente tin un preferensia pa Boneiru: 9 di kada 10 ta establesé nan mes aya. Pa inmigrantenan pafó di Hulanda Oropeo i Karibense esei ta 6 di kada 10.


text:
ORANJESTAD – E aña aki Wit Gele Kruis (WGK) ta participa un biaha den e carrousel di informacion pa scolnan secundario organisa pa FADA den cuadro di temporada di Carnaval. Ainda e cifra di embaraso hubenil ta halto considerando un isla di 110 mil habitante cu Aruba ta. Nan a cera aña 2018 cu 72 mucha cu a haya yiu; y apesar cu e ta un cifra halto, e ta menos compara cu 2017 cu tabata 93 mucha cu a haya yiu.
Monique Giel-Labad di WGK a declara cu ora el a analisa e cifra aki y el a bay bek den e periodo aki ta wordo yama ‘periodo di carnaval baby,’ ainda e cifra ta halto. Den tur e lunanan di henter un aña e lunanan di october y november, ta resulta cu 17 mucha a haya yiu compara cu e otro lunanan anterior.
“Unda tabatin acto sexual iresponsabel cu diferente partner cu nan no sa ken ta e tata di e baby,” el a bisa.
P’esey ora cu nan ta busca e origen of problema cu nan a yega na un embaraso no desea of plania; ta resulta cu mayoria di nan ta den e periodo di carnaval unda cu alcohol y droga a hunga un rol hopi grandi. Pa tal motibo WGK ta haya importante pa nan forma parti di e carrousel di FADA. Nan ta bay atrobe cerca e muchanan di scol secundario. Giel-Labad a bisa cu nan lo pone atencion pa tin interaccion cu e muchanan durante nan charla pa wak con nan ta pensa ariba cierto situacion cu ta presenta na e momento ey. E ta haya cu hopi biaha e ta un situacion penoso. Hopi biaha e ta wak cu ta muchanan cu tabata bou di influencia di droga, pues nan no sa of no ta consciente di tur loke nan a haci. Ta dificil pa despues nan por bisa tocante nan embaraso no plania.
Durante nan charla WGK ta bay mustra e muchanan con un situacion asina por pasa a base di un video cu Giel-Labad ta bay presenta. E video aki ta mustra e bida real di dos hoben unda cu bou di influencia di alcohol, nan no a uza proteccion y e mucha muhe a sali na estado. Pero tambe cu un malesa transmiti sexualmente. Durante su charla e ta duna cierto conseho, dificilmente e por bisa pa nan no bebe ya cu nan ta haci’e tog. Pero alomenos ora cu nan bebe wak bo keda na bo tino y pa bo riba consciente di locual bo ta haci. “Pasobra despues bo ta lamenta y bo no por haci nada mas,” el a bisa.
No solamente WGK ta bay duna informacion pero tambe e ta bay duna splicacion pa nan con e ta ora cu bo ta haya un baby na un edad hopi jong y con nan boda ta cambia radicalmente. Pero tambe con ta para si e baby ta nace cu un defecto fisico of despues durante nan desaroyo pa consecuencia di uzo di droga durante embaraso. Giel-Labad ta expresa cu WGK ta contento cu por uni cu e otro instancianan,manera Telefon pa Hubentud, departamento di Duana, DBZ y FADA pasobra nan tur ta traha hunto riba e mesun problema aki.


text:
Nan no kier un rector externo!!
ORANJESTAD (AAN) — DIARIO a entrevista e docentenan di Colegio Arubano, señor Withney Kock y sr. Jossy Tromp (Rector Interino), relaciona cu un accion di protesta, cu e cuerpo di docente y personal di Colegio, a tene ayera mainta. Sr. Kock a bisa cu den pasado e directiva a duna su impresion cu nan kier nombra un rector externo pa Colegio, y tanto e docentenan como e “school leiding” ta contra e decision aki, y nan a argumenta esaki. “ El a sali na diferente media y e problema cu nos ta sinta awe cune ta cu ya ta bira seis luna cu nos no tin un rector. Nos rector interino a tuma su retiro y nos tin un guia di school cu ta trahando riba mitad forza.
Nan kier pa nos cana, pero nos ta canando riba un pia y asina nos no ta yega leu. Nos a reuni ayera y tin diferente punto di accion cu nos kier haci, pero aworaki importante ta cu nos Rectorado wordo reforza mas pronto posible”, docente sr. Withney Kock a subraya.
E docente a declara cu e ta sigur cu den Colegio tin hende completamente capacita pa asumi e cargo di Rector. Tin 230 docente cu cada un por haci e trabao concerni, pero importante ta, el a subraya, cu tin docente cu tin añanan caba den e funcion di director interino, cu mas cu diez aña di experiencia.
“ Ningun hende por bin bisa mi cu tin hende cu mas experiencia cu e docentenan aki con pa maneha e school aki di paden te pafo y cu sa e cultura cu nos tin na e pais aki”, docente sr. Kock a remarca.
El a agrega cu nan tabata tin un encuentro cu SMOA, unda nan a yega di bisa kico nan ta pensa, y cu tur e palabranan cu nan a papia a laga sa cu nan no ta bay cambia di opinion. “ Nan tin nan mente fiha cu un rector externo mester bin y cu esey mester pasa.
Esaki ta e motibonan cu nos ultimo director interino a bisa cu nos por sinta na mesa conversa, pero nan a bisa no. Cu nos por papia, pero esaki ta nan plan y cune nan ta bay door”, Kock a reitera.
E prome stap di accion tabata esun di ayera mainta, y e siguiente ta pone e bala un bez mas den scochi di e directiva, bisa nan cu nan kier mas pronto posible un solucion, y despues di vacacion nan lo re-evalua e contesta cu nan lo haya di e directiva, y segun esaki nan lo tuma mas accion. E cuerpo di docente ta dicidi riba esey caba.
E accion di protesta di diahuebs awor tabata uno improvisa, segun e docente, algo cu a ser dicidi diaranzon cu a pasa pasobra nan no por mas cu e problema, y e siguiente paso ta evalua esaki despues di nan siguiente reunion, ora vacacion caba.
Docente Kock a splica tambe cu tin un lista di hende externo cu a solicita pa e cargo di Rector di Colegio, y nan a wordo invita pa bin wak e curriculum vitae di e solicitantenan, pero cuerpo di docente ya caba a duna un señal y mayoria a vota pa no acepta un rector externo. Pesey, nan no ta haya ta na su lugar pa bay sinta wak CV y carta di candidatonan di pafo di Colegio, pasobra nan no kier esey.
Tin indicacion cu e intencion di e directiva di SMOA ta pa drecha e resultadonan di e studiantenan, y riba e pregunta aki na sr. Kock, el a bisa cu nan mester acerca e docentenan y ban hunto cu nan schouder cu schouder, pasobra e problema cu tin ningun ta core pa nan, nan sa kico nan ta, y ta para cu nan banda di esaki.
“ Nos no a nenga e problemanan pero nos kier pa e directiva comparti cu nos, pa sinta na mesa y bin cu solucion. No tuma un decision impone riba nos y bisa cu esaki nos mester guli manda abao”, docente Withney Kock a acentua.


text:
Scouting Antiano i Scouting Aruba preparando pa 90 aña mas di Scouting riba nos islanan.
Na 1930 a establesé e promé organisashon formal na, e tempu ei, Antias Hulandes. Pues otro aña, na 2020, nos lo selebrá ku ya pa 90 aña tin Scouting na Kòrsou i Aruba.
Apesar di basta kambio den konstelashon estatal komo den e organisashon di Scouting mes, ketu bai tin un bon relashon entre Scouting Antiano i Scouting Aruba. Tur dos tin e firme intenshon pa por selebrá 90 aña di Scouting, ofresiendo nos hubentut un programa di Scouting aktualisá, atraktivo i yen di retu.
Preparando pa esaki Scouting Aruba a organisá un tayer di programa pa e sekshon di Wèlp, esta e sekshon pa nos muchanan di 7 pa 11 aña di edat. Scouting Aruba a invitá e Komisario di programa di Scouting Antiano, Akela Idylliene Corsen-Simon pa kompartí su konosementu i eksperensia den e area aki ku e lidernan di Aruba. Alto Komisario interino di Scouting Antiano, Hopman Daniel Corsen, tambe a duna un aporte na e tayer aki probechando mesora pa kombersá ku Alto komisario di Scouting Aruba, Christopher Lake, pa asina estrecha e koperashon entre e dos organisashonnan. Opviamente Scouting Aruba a hasi bon uzo di e echo ku Iliëne Corsen, un di e konseheronan internashonal di e Organisashon Mundial di Scouting, aktualmente ta biba na Aruba, pa e tambe duna un aporte na e tayer aki.
29 lider, hopi entusiasmá, di Scouting Aruba a partisipá na e tayer aki ku den tur sentido a resultá un eksito.
Scouting Antiano i Scouting Aruba trahando un fundeshi pa sigur 90 aña mas di Scouting riba nos islanan.


text:
Nuuk
Nuuk (na groenlandes, lit.: "E Peninsula"; na danés: Godthåb, lit.: "Bon Speransa") ta kapital y siudad mas grandi di Groenlandia, nashon konstituinte di Reino di Dinamarka, y e prinsipal sentro komercial, industrial, administrativo y di transporte di Artiko. Ta siudad mas grandi di Groenlandia ku 16 181 hende (estimativa di 2012). Funda e 1728 pa e padre danés-noruegues, Hans Egede, ku a envia na e Groenlandia pa e rei danés pa encontra e escandinavonan, Nuuk a desenvolve poko na e longo di siglo, apesar di tin registra un konsiderable avanso populashonal den ultimo ananan.


text:
Willemstad - Minister di Tráfiko, Transporte i Planifikashon Urbano sra. Zita Jesus-Leito huntu ku su ministerio a dal un stap mas, pa garantisá realisashon di Corendon Mangrove Beach Resort.
Awe Minister Jesus-Leito a firma e dekreto ministerial, kaminda gobièrnu ta otorgá Corendon group e tereno, ku ántes tabata “parkeerplaats” di Veneto (na banda di antes Denny’s) den “erfpacht”. Esaki a sosodé den presensia di representantenan di sektor di infrastruktura i planifikashon urbano i representantenan di Corendon Group.
Tambe Minister Jesus-Leito i sr. Kooi, kende ta representante di doñonan di Corendon Group, a firma un akuerdo den kual tin palabrashonnan stipulá bou di kua Corendon por hasi uzo di e tereno ariba menshoná. Riba e tereno aki Corendon lo ehekutá fase 2 di nan hotèl, kual lo konta ku mas o ménos 400 kamber èkstra.
Ku otorgashon di e tereno den “erfpacht” i tambe firmamentu di e akuerdo aki, Ministerio di Tráfiko, Transporte i Planifikashon Urbano ta kontribuí na realisashon di e proyekto grandi aki i mantenshon di kupo di trabou riba un término mas largu pa nos hendenan.


text:
Cuerpo policial a informa diahuebs atardi cu un agente policial femenino a keda deteni den cuardo di un investigacion interno. Ta trata di e dama SLMU, Sheila Mercelina.
Cuerpo policial ta para pa siguridad, servicio, integridad, vigilancia y disponibilidad. Polis a sigui bisa cu e pueblo mester por sinti su mes sigur y mester por conta cu e experticio, ayudo profesional y e profesionalismo di su organisacion.
Segun por bin compronde, e dama polis aki lo ta wordo sosepcha cu algo cu lo por tin di haber cu warda di polis na Balashi, unda autonan cu wordo tuma den beslag ta wordo warda.
Den pasado tin polis cu a wordo haya culpabel di a manipula, contra e saber di e donjo di auto, y a logra saca auto di hende for di warda di polis na Balashi.
E datosnan exacto di e sospecho no a wordo menciona pa Cuerpo Policial.


text:
Tratado di Malta
E Konvenio di Malta tin komo meta pa mehorá posibilidatnan pa protekshon di herensha in situ (kaminda e la wòrdu deskubrí). E konvenio, kua a keda adoptá dor di Konsilio Europeo na 1992, ta konserní spesialmente sobránan di graf i di kas, i artefakto. E tipo di herensha aki hopi biaha ta wòrdu deskubrí durante proyektonan di konstrukshon, ora ta demasiado lat pa kuminsá akshon di reskate ku éksito. E Konvenio di Malta ta stimulá investigashon den áreanan destiná pa konstrukshon promé ku komienso di e proyektonan. E konvenio tambe ta stimulá envolvimentu di arkeólogo na komienso di un proyekto.
Konvenio di Malta na Kòrsou
Den Antias Hulandes a adoptá e konvenio na 1998. Su prinsipionan mas esensial ta:
- Preservashon di herensha kultural in situ (Artíkulo 4)
- Tene kuenta ku herensha kultural den ordenamentu teritorial na tempu pa garantisá ku por buska solushonnan alternativo kontra gastu mínimo (Artíkulo 5)
- Den kasonan kaminda e plannan di desaroyo ta hasi preservashon di herensha imposibel, e doño di proyekto lo paga e gastunan di investigashon (Artíkulo 6)
- Komunikashon ku pueblo general (Artíkulo 9)
- Interkambio di konosementu entre ekspertonan (Artíkulo 12).
- Mapanan di balor kultural-históriko
Pa por kumpli ku e eksigensianan di e Konvenio di Malta, a desaroyá un dokumento di maneho arkeológiko. Kompañando e dokumento a desaroyá un mapa kultural-históriko, mustrando tur sitio kultural-históriko di relevansia riba e isla.
Programa kultural-históriko
Den kasonan kaminda ta resultá ku áreanan destiná pa desaroyo ta lokalisá den partinan ku signifikashon kultural-históriko, outoridatnan lo anunsiá esaki i referí na e programa kultural-históriko ku mester sigui. Medidanan sigun e programa aki por varia di investigashon te ekskavashon pa tumamentu di mònster botániko.


text:
Djasabra ultimo a rekorda un dekada di e ousensia fisiko di un produktor grandi di notisia na Korsou.
Un Santu Sakrefisio dedika na e hefe di redakshon di radio Hoyer sr. Edsel Evertsz ku den su tempu a pone un emblema den opserva desaroyonan notisioso i transmiti esaki na su manera pa e publiko. Ta un misterio ku despues di dies aña ni doño di radio Hoyer, su koleganan i kompañeronan den atmosfera di prensa no a yega na e konklushon inevitabel ku mester duna un sorto di homenahe na su persona den forma di un premio di periodismo, un konferensia, debate nashonal pa konsientisa mundu di prensa pa alsa nan nivel.
Edsel Evertsz a duna su pida den periodismo radial i speshal den e oranan di atardi kaminda e tabata habri e oportunidat pa pueblo por a yama i duna su opinion. Den un era kaminda e programanan di ‘yama papia’ tabata basikamente reserva pa Z86 i Hoyer. Manera 5’or bati tur hende tabata klaba pa skucha Edsel ku su topikonan di dia ku a yuda yena korantnan ku fasildat. Transmishonnan maratoniko no tabata algu abnormal, papiando oranan largu riba perspektivanan politiko, soshal, kultural ku ta influensia bida diario. Ta straño ku su aporte pa e klima di opinion i indirektamente huntu ku e oyentenan un tesoro di edukashon sosiopolitiko no ta keda rekonose pa e mesun komunidat di medionan di komunikashon. E ta rekonfirma e kultura di ignoransia den prensa pa uza historia i su hendenan di balor pa un ruta di asenshon pa evalua i eleva e produkshon di notisia na un nivel liberatorio pa tur su suidadanonan. Den tradishon di Edsel por konstata ku e zamurunan i hendenan sabirrrr nunka lo siña.


text:
ORANJESTAD(AAN): E homber cu a comete e acto riba e mast di midi biento na Urirama a ser capta pa camara.
Esaki a sosode net riba un diahuebs atardi. Den entrevista di DIARIO cu Henk Hutting el a splica cu a costanan 100 mil Dollar pa instala e mast aki. Awor lo costa alrededor di 70 mil Dollar pa drecha esaki back.
E daño riba e masta ta bastante. Partinan importante na e top di e mast a sufri daño enorme. Un di esnan cu a comete e acto aki tabata lomba sunu. E tabata cu un obheto y tabata bati e guide wirenan pa asina los esaki.
El a para mira con e parti ariba ta bin abao y te hasta a bisa manera ayo na e mast segun e tabata bin abao.
Tur e imagennan aki a ser entrega na autoridad. Un di e testigonan tabata mira exactamente kico e persona tabata haciendo. Parce cu nan tabata dos persona. Seconde pa seconde e masta parti ariba a bin abao. Ora esaki a sosode algun persona eybanda a yega mesora na e lugar.
Nan tambe ta riba algun di e fotonan y kizas lo por ta testigo den e caso aki. E homber lomba sunu ta e sospechoso principal den e caso aki.


text:
Showing all 7 results
Mosaiko 1$ 43,79 O.B Excl.
Fls 79.70
E buki ta konsistí di ocho kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 2$ 43,79 O.B Excl.
Fls 79.70
E buki ta konsistí di seis kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 3 HAVO/VWO$ 46,54 O.B Excl.
Fls 84.70
E buki ta konsistí di kuater kapítulo kada un ku un tema diferente. Na kuminsamentu di kada kapítulo por nota kiko lo skucha i wak, papia, lesa i skibi i siña relashoná ku tal tema. Tur kapítulo tin sinku parti. E di sinku parti ta trata di fikshon, esta tekstonan literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 3 VSBO$ 46,54 O.B Excl.
Fls 84.70
E buki ta konsistí di kuater kapítulo kada un ku un tema diferente. Na kuminsamentu di kada kapítulo por nota kiko lo skucha i wak, papia, lesa i skibi i siña relashoná ku tal tema. Tur kapítulo tin sinku parti. E di sinku parti ta trata di fikshon, esta tekstonan literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 4 HAVO/VWO/SBO/HBO$ 46,54 O.B Excl.
Fls 84.70
Teniendo kuenta ku tur eksigensia ku programa di èksamen ta indiká, a parti e buki den kuater kapítulo. E promé kuater kapítulonan ta referí na e kuater profilnan ku ta distinguí den enseñansa pa HAVO i VWO, esta ekonomia, komunidat, naturalesa i salubridat i kultura i komunidat. Na kuminsamentu di kada kapítulo por nota kiko lo skucha, wak, papia, lesa, skibi i siña relashoná ku tal tema. Tur kapítulo tin sinku parti. E di sinku parti ta trata fikshon, esta teksto literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 4 VSBO$ 46,54 O.B Excl.
Fls 84.70
Teniendo kuenta ku tur eksigensia ku programa di èksamen ta indiká, a parti e buki den kuater kapítulo. E promé tres kapítulonan ta referí na e tres sektornan ku ta distinguí den enseñansa profeshonal sekundario, esta ekonomia, téknika i kuido i bienestar. E di kuater kapítulo ta ofresé èksamen pa e parti di lesamentu, pa asina alumno por praktiká riba nivel ku ta eksiguí. Na kuminsamentu di kada kapítulo por nota kiko lo skucha, wak, papia, lesa, skibi i siña relashoná ku tal tema. Tur kapítulo tin kuater parti. E di sinku parti ta trata fikshon, esta teksto literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 5/6$ 52,00 O.B Excl.
Fls 94.64
Esaki ta Mosaiko 5/6 HAVO/ VWO/ SBO/HBO Papiamentu pa Enseñansa Sekundario i Superior. E buki akí ta diseñá pa klas 5 di HAVO i klas 5 i 6 di VWO. Banda di uzo na Enseñansa Sekundario, e buki ta adekuá tambe pa Enseñansa Superior, esta na SBO i HBO.


text:
Hoo: Helicopter su enfoke ta ariba seguridad na costa
ORANJESTAD (AAN): Alto Comisario Andrew Hoo a duna di conoce cu no ta Aruba so ta sufriendo di e efectonan di e crisis politico y humanitario na Venezuela.
El a indica cu tur e islanan den Caribe y e paisnan cu ta hopi cerca di Venezuela tin e mesun problema. Un di e islanan mas grandi ta Trinidad & Tobago unda tambe ta ‘struggle’ cu e situacion aki.
Tambe tin Corsow, Aruba. Bonaire no mucho, a remarca. Na Sint Maarten tambe nan ta sintiendo e efectonan di e migracion di venezolanonan, a laga sa.
Segun Hoo, tin afspraaknan ta wordo haci ariba nivel di ministernan y e afspraaknan ey ta wordo informa na Cuerpo di Polis.
Pa loke ta e seguridad di Cuerpo Policial e por papia ariba dje y ta cu polis por ta ariba pia anochi, den dia. A agrega cu por ta pueblo no ta wak polis hopi pero tin hopi cos cu ta sosode patras di cortina cu nan ta atacando e problema aki den tur manera.
Alto Comisario a sigui bisa cu tin Kust Surveillance cu ta trahando conhuntamente cu Douane y e ta opina cu e trabao ta bay sublime. “E samenwerking ta hopi bon”, a enfatiza.
HELICOPTER
Hoo a ripara tambe cu tin algun critica pa loke ta helicopter. “Nunca ta bon. Bo ta bula den dia. Bo mester bula anochi. Bo ta bula anochi. No, bo ta stroba hende di drumi”, a indica.
A laga sa cu aworaki nan ta pone enfasis ariba e ‘grens veiligheid’. Helicopter ta trahando aworaki mas ariba e ‘grens veiligheid’ y esey ta su tarea principal, pa traha na costa.
E helicopter ta keda bula pero e no ta keda focus ariba un cas of un bario. Loke si e por keda basta hopi ta na e costanan unda e tin su tarea pa vigila, a indica.
Ta bay mira movecion den e dianan aki y mayoria ta sosode anochi, na e costanan, Andrew Hoo a reitera. Si mester asistencia militar, e lo wordo pidi pero bao mando di Cuerpo Policial, a agrega.


text:
02-2019 – Enfocando riba negoshinan cu kier crece: KvK ta cuminsa 2019 cu evento Business Plaza – Step Forward!
Oranjestad – Camara di Comercio y Industria (KvK) ta organisa diasabra 19 di januari 2019 un biaha mas e evento Business Plaza – Step Forward! E evento aki ta cuminsa 9or di mainta te cu 2or di atardi y ta tuma luga na oficina di KvK. E meta di Business Plaza – Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta ta relata na expansion di un empresa, strategia social pa bo negoshi, experiencia di un empresario y haya sa di e ultimo desaroyo di KvK cu ta importante pa e comerciante. Lo bay tin presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na Aruba Bank N.V.cu ta e patrocinado principal di e evento.
E agenda pa e dia lo ta como siguiente:
9:00 AM – 9.10 AM : Discurso di Presidente di KvK sr. Kawish Misier
9:10 AM – 9:40 AM : Presentacion di sponsor Aruba Bank N.V. sr. Eugene Dirksz
9:40 AM – 10:00 AM : “Strategies to boost community engagement and CSR in your company” presenta door di sra. Thixianne Wever di Cede Aruba
10:00 AM – 10:30 AM : “Expansion story of an entrepreneur” door di sra. Rekha Croes-Daryanani di Rexa Studio
10:30 AM – 11:00 AM : “KvK goes digital” presenta door di sra. Sonja Velthuizen, director di KvK
Lo tin un pauze di 11:00 AM te cu 11:30 AM cu oportunidad di networking.
11:30 AM – 12:00 PM : Presentacion di sra. Jacqueline Holmond: “Appointment/ retirement of a legal entity”
12:00 PM – 12:30 PM : Presentacion di sr. Stephen Daal: “Logistics import/export”
12:30 PM – 2:00 PM : Presentacion di sra. Luenne Pieters y sra. Angeline Giel di Departamento di Impuesto encuanto “Tax reforms”
Tur e presentacionan lo tuma luga den e Auditorio di KvK.
Tambe tin e oportunidad pa haya diferente informacion via un consulta personal:
10:00 AM – 1:30 PM : Consulta priva pa negoshi cu conseheronan di KvK
11:00 AM – 1:30 PM : Consulta pa permiso di negoshi cu conseheronan di DEZHI
11:00 AM – 1:30 PM : Consulta priva pa exportacion cu conseheronan di Exprodesk
Universidad di Aruba lo ta presente pa duna informacion tocante estudionan pa empresario. CEDE tambe ta invita y lo tin un booth cu mas informacion encuanto “Aruba Doet”.
No perde e oportunidad aki cu ta ofrece hopi informacion importante pa tur empresario cu tin su negoshi y tin intencion serio den sigui crece. E evento ta brinda oportunidad na e empresario pa reenforsa su lasonan comercial sin importa den ki sector. Durante e evento lo tin diferente snacks y bebida gratis pa refresca.
Business Plaza – Step Forward! ta completamente gratis pero ta importante si pa registra di adelanta pa sigura bo luga durante e presentacionnan. Por haci esaki via e link www.arubachamber.com/signup/ y asina reserva bo asiento. Pa cualkier pregunta y/of mas informacion, por tuma contacto cu KvK via e-mail na businessinfo@arubachamber.com of via telefoon 582-1566 ext. 27/35/42/30.
Aruba, 14 di januari 2019
Camara di Comercio y Industria (KvK)
Events
-
30e Handelsmissie en Congres Duurzaam zaken doen in het Koninkrijk der NederlandenDecember 11 - December 12
-
30e Handelsmissie en CongresDecember 11 - December 12
-
World of Taste and Travel – “Discovering the World’s Tourism, Gastronomy and Culture”December 19 - December 21
-
Colombiatex de las Americas 2020January 21, 2020 - January 23, 2020


text:
Director di DIP Haime Croes
ORANJESTAD (AAN) — Ing. Haime Croes a informa tambe cu e registracion di ranchonan cu ta bayendo hopi bon. A yega caba na un total di 65 persona cu a registra; nan a entrega tur potret di nan ranchonan, tur nan datonan, y tur loke a wordo pidi.
El a agrega cu aworaki ta importante pa clarifica, cu ora DIP caba di bay controla lo duna e personanan un precario cu nan tin cu paga y cu ta un aspecto simbolico basa riba e distribuitie besluit, cu ta 5 florin pa meter cuadra, cu ta wordo paga pa aña, pues ni pa luna.
E ta scucha eyfo sumanan exagera di 1600 of 2000 florin, cu e ta haya ta hopi straño pasobra lo mester tabata ranchonan super grandi, pero e ranchonan cu tin registra no ta pasa di 40 meter cuadra.
Ta keda na cada doño si kier haci su rancho mas chikito of mas grandi. Sr. Croes a subraya cu gobierno no tin intencion di bay kibra ningun rancho, pero si ta pidi pa bin registra pa evita vandalismo y tur aspecto cu mester preveni.
El a subraya pa bin registra y e ora ey e persona cu DIP ta yega na un acuerdo riba cuanto meter cuadra e kier paga, y si esun cu e persona tin esey e kier paga pe, pero tur cos ta keda den cada persona su man. Importante ta keda pa no bin mas rancho acerca, esnan existente ta esnan cu tin cu keda.


text:
WILLEMSTAD.- InselAir ta pidi su biaheronan un tiki komprenshon i pasenshi pa ku e situashon ku e kompania di aviashon ta pasando aden, di akuerdo ku e direktor sr. Edward Heerenveen na EXTRA.
Un dje puntonan ku ta pone e kompania den situashon pèrtá ta un debe ku nan tin pegá na Venezuela di 100 mion dòler. E sèn aki por yuda e kompania pa paga C-chek di su avionnan ku ta na tera, pa ta eksakto, e avionnan Fokker. Sr. Heerenveen a indiká ku e suma di 100 mion dòler ku ta pegá na Venezuela ta di 9 luna, for di mart 2015 pa desèmber 2015, i nan no ta mira ni un manera kon ta haña e sèn aki for di Venezuela pa kaba.
Anteriormente e kompania tabatin 74 mion dòler pegá, i nan a logra di lòs e sèn aki, pero atrobe ta den situashon fèrfelu debí na 100 mion dòler ku ta pega. Un motibu simpel ta ku semper Venezuela a sa di paga i awor nan mes no tin dòler. “No ta pasobra nos tin monopolio”.
“ E situashon for di Venezuela ta realmente fèrfelu. Por mira den pasado ku Tiara Air a kibra dor di Venezuela, DAE a kibra dor di Venezuela. InselAir te ainda ku 100 mion dòler pegá na Venezuela, ta drei ketu bai i nos ta hasi nos bèst pa sigui drei. Ta kos ku hende mester balorá. Pasobra nan tambe por bisa ku legumai i sera porta, i laga otro hende bin purba. Nos ta sigui purba te na final, te dia ku haña sèn di Venezuela òf haña un partnernan stratégiko pa invertí den InselAir”.
Señor Heerenveen ta kere ku un tiki pasenshi i un tiki komprenshon mester keda duná. I esei no ta mira. Apesar ku ta lat InselAir ta transportá tur hende te ainda. Pa loke ta trata merkado na Venezuela, sr. Heerenveen a bisa ku esaki a kai den otro, i pa kolmo e merkado malu. E kompanianan venezolano a haña di gobièrnu venezolano pa paga tur nan kosnan na bolívar i InselAir tin di paga tur kos na dòler. Un ehèmpel, na Venezuela, e aerolínea venezolano ta tènk pa 1 florin p’e mesun kantidat ku InselAir ta tènk tin di paga 100 florin i no por kompetí ku nan.
Di otro banda tin kompanianan venezolano ku a kuminsá bula pa islanan ABC.
HABRIMENTU DI RUTANAN
E rutanan ku InselAir a habri, no ta rutanan nobo. debí na e situashon na Venezuela, nan mester a sali. E buelonan ku a saka for di Venezuela, a keda remplasá ku buelonan pa Jamaica, Haiti, Manaus Georgetown etc. A kita vuelo for di Venezuela i pone otro kaminda ku si ta gana sèn. E kitamentu for di Venezuela a dura 5 luna. Pa kuminsá otro ruta InselAir, mester a hasi propaganda. E traslado di rutanan a tuma lugá di desèmber 2015 te ku yüli 2016 i a kosta 2.5 mion pa luna. E ehersisio aki awor a kuminsá duna fruta.
“No ta kuenta di traha ruta nobo pasó esei ta kosta muchu mas tantu. A kambia for di Venezuela pa otro destinashon. No tin mas tantu ruta promé ku a sali for di Venezuela”, Heerenveen a bisa.
Banda di esaki, ta InselAir ta ‘schiet voor” e belastingnan ku e biahero venezolano tin di paga ora nan bai Miami, Puerto Rico etc.
GOBIERNU A YUDA
“E gobièrnu aki a sostené InselAir verbalmente i tambe fasilitá pa haña fiansa, kual nan mester paga bek. InselAir a bai te Reino, pa wak ku por papia ku Venezuela pa lòs sèn, pero nada di esei no a sosodé. Ta nos ku nos mester solushoná e problema. Nos ta kontentu di sosten ku a haña di gobièrnu, spesialmente e ministernan Jardim, Rhuggenaat i Römer. Pa awor aki ta un problema i nos ta spera di sali hopi lihé for di dje”, sr. Heerenveen a terminá bisando EXTRA.
Bron: Extra


text:
Un alerta pa biento duro y lama localmente bastante bruto ta na vigor te otro aviso…
Tempo:
Awe anochi: levemente te parcialmente nubla y generalmente seco. Den marduga y mañan: parcialmente nubla cu chens pa localmente un awasero pasahero.
Temperatura maximo 30 grado Celsius
Temperatura minimo 25 grado Celsius.
Bahada di solo : 6:38 pm
Subida di solo : 7:06 am.
Biento: modera te fuerte for di generalmente direccion oost; forsa 4 te 6 (20 te 50 km/ora, 11 te 27 nudo). Den dia duro te hopi duro den rafaga; forsa 7 te 8 (51 to 64 km/hr, 28 to 35 nudo).
Situacion general di tempo:
Pa proximo 24 ora no ta spera cambionan significante den e weer cu tin actualmente. Temporalmente lo pasa mas nubia riba region local cu chens pa algun awasero pasahero den oranan di marduga y mainta; resto di dia weer generalmente seco lo prevalece.
E diferencianan di presion di aire den Caribe ta relativamente grandi. Esaki ta pone cu biento lo por supla de bez en cuando mas duro cu normal durante e proximo dia of dos. Durante proximo weekend biento lo baha un poco.
Condicion di lama:
Olanan di lama lo ta for di direccion oost cu haltura di 5 te localmente 8 pia. E olanan di mas halto lo ta na costanan oost te noordwest di e isla caminda nan lo por yega te 9 pia. Ta pidi ocupantenan di boto chikito pa tene cuenta cu esaki ya cu e biento fuerte lo ocasiona
lama localmente mas bruto. Un aviso pa boto chikito ta na vigor.
Fenomenonan special: ningun
Potencial di awasero pa proximo 24 ora: 1 mm; localmente esaki por varia
Registracion di temperatura (Celsius) y awasero (mm) den ultimo 24 ora:
Airport max 31° / min 25° / 0.2 mm
Pronostico di tempo pa proximo tres (3) dianan:
Parcialmente nubla cu chens pa un awasero pasahero. Biento lo ta modera te basta fuerte for di direccion oost;
den dia fuerte te duro, posiblemente hopi duro den rafaga;
temperatura max / min lo ta: 30° / 25°


text:
ORANJESTAD – Evaluando e situacion di nos economia actual y tambe e efecto cu circunstancianan di politica internacional tin pa nos trahadornan, Minister di Economia, Finansas y Cultura sra. Xiomara Ruiz-Maduro a duna aprobacion pa reduci e peso fiscal riba compensacion di retiro temporalmente. E reduccion aki ta pa un grupo grandi di trahadornan na Aruba cu lo por perde nan trabou y lo tin dificultad pa haya un otro trabou den dicho situacion.
E tarifa manera stipula den articulo 24, inciso 5, Landsverordening Inkomstenbelasting (AB 1991 no. GT 51) a keda reduci na 15% y ta valido solamente pa pagonan di compensacion di retiro cu ta tuma lugar den aña 2019.
Ta concedi compensacion di retiro, manera stipula den articulo 11, inciso 1, parti a, Landsverordening Inkomstenbelasting (AB 1991 no. GT51), na trahadornan retira como consequencia directo di retiro. E maneho aki ta na vigor desde publicacion di Landscourant no. 07 fecha 29 di maart 2019 y ta keda vigente te cu dia 31 di december 2019.
Proceso administrativo
Den caso di retiro y e empleado ta bin na remarca pa compensacion, e empleado por haci un peticion por escrito pa aplica e tarifa special di 15% na Departamento di Impuesto. Hunto cu e peticion mester agrega e documentonan cu ta regarda e compensacion. Despues Inspector di impuesto lo duna su decision por escrito na e empleado kende na su turno ta entreg’e na su doño di trabou. Solamente riba peticion di e empleado ta evalua si por aplica e tarifa special teniendo cuenta cu e compensacionnan envolvi. Si e empleado no haci un peticion, su doño di trabou tin e deber di aplica e tarifa normal. Ta bon pa tene na cuenta cu e tarifa di 15% no ta obligatorio y no tur ora e ta cumbini e empleado.
Gerencia di Departamento di Impuesto 12 di april 2019


text:
Presidente di Staten Ady Thijsen:
*Parlamento cu hopi reunion ainda pa trata
ORANJESTAD (AAN): Presidente di Parlamento, Ady Thijsen a indica den entrevista cu DIARIO cu presupuesto 2020 mester a wordo entrega caba. El a compronde cu ainda ta bezig cune.
Esaki ta un responsabilidad di gobierno y parlamento ta bisa cu gobierno tin cu tene nan mes na cuenta cu e Constitucion y no mag di keda warda, a señala.
Segun Thijsen, e circumstancianan ta keda hunga un rol grandi den esaki. Pero el a puntra gobierno dicon e presupuesto no a yega Parlamento ainda. El a haya sa cu ta trahando duro ariba dje y cu gobierno ta bay informa parlamento e momento cu ta bay entreg’e.
Ady Thijsen a indica cu tin un par di leynan importante cu ta bay bin teniendo cuenta cu e comisionnan cu ta trahando y cu cierto otro obligacionnan cu nan tin.
Tin e ley di Landsverordening Veiligheid Dienst Aruba cual ta hopi importante pa loke ta trata seguridad nacional. Tin cu bay haci un cambio den dje.
Ta bay yama Minister di Salubridad Publico pa responsabiliza pa loke ta trata Hospital. A scucha SOGA caba, a scucha Hospital caba, etc y Parlamento kier scucha e minister tambe.
Tambe mester bay atende cu e leynan cu ta regarda FTF. Esaki tambe ta bay ta ariba e lista, a indica.
Tin e ley di LAft. E ley di Serlimar cu a keda den e di dos ronde. Tin un reunion publico cu a wordo pidi a base di loke ta e preocupacion cu e maestronan di scol tin.
Banda di esey tin otro leynan. Ta den November caba, ta bay bin recess y ta bay hopi druk cu e reunionnan . Toch e presidente di Parlamento ta kere cu no mester forza nada. Tin un recess y esaki mester wordo respeta.
Den e caso di Gobierno, Gobierno sa cu nan mester a entrega e presupuesto caba. Parlamento ta bay cu recess dia 20 di December y nan mester sa cu nan mester entreg’e y mester atende, a subraya. Y si no ta asina e ora e presupuesto lo mester keda pa otro aña.


text:
PORT AU PRINCE — Ku doló profundo na nos kurason nos ta anunsiá fayesementu repentino di nos miembro Jarzinho Pieter, kiper di nos selekshon nashonal. Jarzinho, un hóben futbolista prometedor ku un futuro briante su dilanti a fayesé di un forma repentino durante nos estadia na Haiti pa kumpli ku nos partidonan di e segundo buèlta di Nations League. Zinho semper tabata enkurashá, stimulá i motivá tur hungadó pa nan keda positivo i ku fe pa nos logra e viktoria.
Manera ku e notisia tristu aki a drenta, mes ora a kuminsá kontemplá e kontinuashon di nos segundo partido di e di 2 buèlta di Nations League kontra Haiti ku mester tuma lugá mañan, 10 di sèptèmber, na Haiti. Despues di a reuní i mirando ku Zinho ta tin un nifikashon grandi den nos selekshon, e hungadónan unanimamente a tuma e desishon di kontinuá ku e partido di mañan i dediká esaki na Jarzinho Pieter!
Un selekshon kibrá pero ku forsa i boluntat pa saka kara di Zinho i pueblo di Kòrsou kompletu, lo enfrentá Haiti pa di 2 biaha mañan, 10 di sèptèmber pa 6’or di atardi den Sylvio Cator Stadium na Haiti. Nos hungadónan lo duna tur ku tin pa bolbe bai ku e viktoria na Haiti mes kos ku nos a logra djasabra último aki na Kòrsou.
Nos selekshon ta konta un biaha mas ku e sosten i apoyo di hinter Kòrsou i awor mas ku nunka pa por bolbe gana Haiti na honor di nos kiper Jarzinho Pieter i sigui logra stapnan grandi pa logra yega e final di Nations League.
FFK i nos selekshon nashonal ta ekstendé su mas sentido pesame na tur famia, amigu i konosí di Zinho i na e pueblo di Kòrsou komletu! Sosegá na pas i drumi dushi den brasa di Señor Jarzinho Pieter…lo bo keda pa semper den nos kurason!


text:
MERCA – E seguro di salud mas grandi di e pais ta expande programa di reembolso di e fabricante di medicina directo na e persona cu ta uza medicina.
Pa proximo aña, tur cliente nobo di plan di salud cu ta uza e ‘United Health Care’ mester duna descuento cu ta ricibi na consumidor na e punto di benta, asina e asegurador a bisa ayera.
Botica ta beneficia ora e manager tipicamente ta negosha cu e compania farmaceutico pa yuda baha e prijs inicial pa mayoria di medicina. Pero e descuento no mucho biaha ta yega na esunnan cu ta yena e prescripcion. Mayoria ta pasa na compania cu ta sponsor e trahado su plan di seguro. Plan cu ta wordo uza pa reduci prima of compensa otro costo di plan.
Esunnan cu tin un lista largo di prijs halto por haci dolor na pashent ora cu ta cumpra medicina, pa motibo cu nan tin cu paga di nan mes basa riba e prijs inicial cu tin riba lista, y no despues di e costo di reembolso.
United Health Care a bisa aña pasa cu reembolso lo cuminsa pa yuda e cliente directamente den yen receta pa e persona cu ta sigura pa e trahado- sponsor di e cobertura ta completamente asegura. Pa asegurado, ta bisa cu e programa inicial lo baha e costo cu un averahe di $130 pa receta.
E seguro a bisa diamars cu expansion di rekisito no ta aplica na e trahado existente cu no ta duna reembolso directo na e cliente. Analista Ana Gupte a bisa den un investigacion cu e ta spera mas plan di seguro di bida ta sigui United Health pa rekeri mas reembolso ofreci directo na e pashent.


text: Diabierna, algo pasa di 10’or y 50 di anochi, patruya di noord a ser dirigi riba e caminda di Moko y Catiri, un poco panort di Eumar Lock, caminda un auto lo mester a dal riba un palo di kwihi. Na yegada di patruya nan a bin constata cu un Hyundai i-10 color cora numera A-60356 tabata riba kaminda y e front di e auto tabata tur kibra. Mesora a bay atende cu e manehador femenino y el a conta cu pa un of otro motibo e auto a hala na su man robes y a bay dal riba e troncon di kwihi. E dama a dal su cabes den e windshield, sinembargo e no tabata kier asistencia di ambulance. Polis a tuma datonan di e sucedido. Daño material ta basta.


text:
13-2018 – KvK ta tene re cu Minister di Asuntonan Social y Labor
Oranjestad – Recientemente Directiva di Camara di Comercio y Industria di Aruba (KvK) a reuni cu Minister di Asuntonan Social y Labor, sr. Glenbert F. Croes. A gradici e Minister pa brinda e oportunidad pa hunto discuti riba topico cu ta hopi importante pa comercio y Aruba en general.
A toca e tema di “uitzendbureau” na Aruba caminda cu KvK a indica cu ta mira e necesidad di existencia pa negoshinanan cu ta contribui na yena cuponan di trabou. Minister a remarca cu e empleado trahando via un “uitzendbureau” por wordo perhudica door cu e no ta haya oportunidad husto pa por crece den un compania y asina forma su carera. Minister a pidi conseho juridico y Directie Arbeid en Onderzoek (DAO) encuanto e companianan cu ta manda hende como “uitzendkracht” y asina yega na un formula cu por haci cambionan necesario pa suministra un maneho di “uitzendbureau” husto. Pa cu esaki tambe DAO ta ehecutando un encuesta y di e forma aki colecta informacion di tur posibel escenario y a base di e informacion compila formula un conseho y cu e Minister por tuma un decision.
E ta importante cu e mercado di “uitzendbureau” wordo regula adecuadamente y asina trahadonan cu demostra nan capacidad por wordo brinda na un trabou fiho. KvK a indica cu e flexibilidad tin cu keda mirando cu pa un negoshi chikito un trahado temporario tin biaha ta mas beneficioso. E leynan laboral tin cu wordo revisa y suavisa mirando cu actualmente nan ta hopi estricto y ta costa e dunado di trabou hopi tempo y placa.
Por medio di rapport cu IMF a publica nan a indica cu Aruba ta atrasa pa loke ta trata e leynan laboral y door cu e leynan existente ta estricto e ta trece cune cu un persona emplea via un “uitzendbureau” no por haya un prestamo asina facil na un banco. E limitacion aki tin su efecto riba henter e economia pa motibo cu banconan no ta bay tuma e risico aki.
Den e mercado di “uitzendbureau” tambe tin indicacion di negoshinan clandestino. Tin diferente factornan tras esaki por ehempel si un trahado stranhero cu no por haya su permisonan pa por cuminsa traha. Di otro banda por abusa tambe di un trahado asina mirando cu e no tin mesun derecho cu un trahado cu no mester permiso. Mester mas claridad kico ta e rekisitonan y regla pa companianan cu kier opera como “uitzendbureau“. Tambe stipula e criterianan a base cua ta tuma un trahado fiho. A propone pa KvK forma parti di e werkgroep di DPL y DAO y asina hunto por yega na un solucion concreto.
Minister a indica cu e ta trahando riba un structura nobo pa DPL. Den e cuadro aki a indica cu DPL su metanan lo cambia pa duna mas preferencia na profesionalnan local. E parti di otorga permiso mester wordo simplifica. DPL mester fungi similar na un “uitzendbureau” y trece resultado rapido. Pa proyectonan special lo por otorga permisonan mas lihe a base di un plan di labor. A informa cu e proceso di Dimas tambe lo wordo digitalisa pa asina por ofrece un servicio mas eficiente.
Pa inversionista tambe e proceso mester wordo simplifica y bira mas atractivo. Minister a indica cu mester crea incentivanan cu ta yuda crea oportunidadnan pa inversionistanan cu lo hinca sumanan significante den proyectonan grandi pa Aruba.
Minister a informa cu recientemente e la haci diferente bishita na instancianan cu ta traha cu hendenan special y a keda impresiona cu e productonan cu nan ta traha na e centronan aki y ta haci un apelacion na comercio pa cumpra e productonan aki y asina ta contribui na e instancianan aki y yuda e economia di Aruba tambe. Lo cuminsa cu un programa caminda lo crea un partnership cu hotelnan pa laga hobennan forma parti di standard di e hotelnan y di e forma aki tambe yega na un trabou.
A indica cu tin un discrepancia den cierto ofishinan pa cu e sector di construccion manera carpinte y metsla. Esaki ta un punto di atencion pa KvK y ta evaluando con por remedia e problema aki. No tin suficiente trahado pa e sectornan di construccion y hotelero. Ta importante pa studiantenan haci stage y asina haya e practica adecua cu lo por duna e hobennan e animo pa sigui un carera den e diferente sectornan laboral. KvK a indica cu sector priva ta semper dispuesto na duna aporte na scolnan pa cu stageplek pa studiante.
Tambe lo evalua e posibilidad pa mantene un “uitkering” talves pa un temporada cortico na mayornan soltero cu of sin trabou pa yudanan cubri algun gasto. Lo crea incentiva pa doñonan di trabou cu ta dispuesto pa pa cubri gastonan di p.e. un crèche of transporte escolar. Di e forma aki stimula e forsa laboral y haci e (re)integracion di por ehempel mamanan soltero den forsa laboral mas atractivo. KvK ta remarca si cu Gobierno mester bin cu solucionnan alternativo cu no ta afecta e sector priva den e sentido di ta esun cu tin cu carga tur e gasto y consecuencianan.Tambe KvK a brinda algun idea como solucion entre otro e maneho di e prima di AZV. Riba esaki Minister a indica di ta desea di bin cu un modelo di impuesto nobo. KvK ta dispuesto pa colabora cu Minister Presidente y duna e apoyo necesario pa simplifica e modelo existente na bienestar di Gobierno, comercio y e pueblo di Aruba.
Encuanto e salario minimo, KvK kier pidi consideracion di parti di Gobierno pa bin cu otro alternativanan pa drecha e calidad di bida sin cu e sector priva tin cu carga esaki. E Minister a informa cu e ta wardando riba conseho di SER pero ta contento cu KvK ta trece e punto aki dilanti mirando cu e intencion ta pa haya aporte di tur stakeholders (gobierno, dunado di trabou y sindicatonan entre otro). Aruba ta un di e paisnan cu salario minimo mas halto den e region Caribense. KvK a comparti algun sugerencia cu e Minister cu ta encera por ehempel adaptacion di e sistema di impuesto y e premie di AZV.
Minister a informa cu proximamente e lo biaha conhuntamente Minister di Economia y Minister di Justicia pa Hulanda y nan lo tin renan cu diferente persona pa asina por crea un plan pa e problema social na Aruba. KvK ta urgi Minister pa no laga e problematica social perde momentum pero pa sigui dilanti cu accionnan cu lo contribui na un solucion.
KvK ta contento con e re cu Minister a bay y lo traha riba tur e puntonan di accion cu a wordo treci dilanti.
Aruba, 28 di maart 2018
Camara di Comercio y Industria (KvK)
Events
-
30e Handelsmissie en Congres Duurzaam zaken doen in het Koninkrijk der NederlandenDecember 11 - December 12
-
30e Handelsmissie en CongresDecember 11 - December 12
-
World of Taste and Travel – “Discovering the World’s Tourism, Gastronomy and Culture”December 19 - December 21
-
Colombiatex de las Americas 2020January 21, 2020 - January 23, 2020


text:
WILLEMSTAD – Robbie Dos Santos ta keda deteni por lo pronto. Huez comisario diahuebs a rechasa e peticion di abogado Peppie Sulvaran pa suspende e detencion preventivo di su cliente. Diaranson Sulvaran a entrega un peticion pa e suspension. Segun e abogado, OM no a presenta suficiente prueba pa hustifica detencion di su cliente. Huez Comisario a rechasa esaki pues. Tabata dialuna cu na St Maarten a detene Dos Santos, y un dia despues traslade pa Corsou. Por lo pronto Dos Santos ta keda deteni, bou di sospecho cu e tabatin di haber cu e asesinato di politico Helmin Wiels, den sentido cu e lo a duna orden pa likida Wiels. Diahuebs su ruman homber mas chikito, Amparo a ofrece 1 miyon dollar na nomber di famia, pa haya e culpable berdadero di e asesinato en cuestion. Potret cortesia Extra.
WILLEMSTAD – Jose Jardim di Banco Central di Corsou y St Maarten CBCS a bisa diaranson mainta cu ta haciendo tramite pa habri Girobank bek diabierna mas tarda, pa clientenan tin aceso na nan fondonan atrobe. Segun Jardim, e parti di IT mester programa e banco di tal forma pa por regla e asunto bon financieramente. Esey ta nifica cu ta te diabierna clientenan por tin acceso na su fondonan, te na un suma di 10 mil florin. Esaki ta nifica segun Jardim, cu for di diabierna, e cliente tin acceso na tur e facilidadnan bancario, sea ta na bali of bancomatico of bank transfer, cu esaki por tuma lugar diabierna mas. A splica cu si un persona tin 9 mil florin riba su cuenta, y e haya un pago nobo di p.e. salario, e por tin acceso na e 9 mil y e salario extra. Pero si e tin un suma di 16 mil florin riba su cuenta, e ta haya acceso na 10 mil maximo y ta congela e suma di 6 mil. Keda pendiente pa mas informacion na caminda. Potret ta cortesia di Yves Cooper.
WILLEMSTAD – Diamars Banco Central di Corsou y St Maarten (CBCS) a dicidi di ‘congela’ e operacion di Giro Bank, debi na inquietud cu a surgi den comunidad pa cu e banco. E congelamento ta encera cu no por tin transaccion tumando lugar pa y cu Girobank. Motibo di esaki ta pasobra Girobank ‘no ta den posicion pa retiro di fondo, y cu e retironan di fondo aki ta pone un presion irrasonabel riba e likides di e banco.
WILLEMSTAD – Mientras cu Aruba tin e frontera cu Venezuela duro cera, Corsou di otro banda ta purbando pa habri esaki bek, de fase. Asina e prome minister di Corsou Eugene Rhuggenaath a bisa den un conferencia recien. Gobierno di Corsou kier un apertura gradual y control di e fronteranan cu Venezuela. Segun informacion cu noticiacla.com a compronde, ta papiando cu Venezuela tambe y ta bisa cu a coordina esaki cu Aruba tambe y minister Stef Blok di Hulanda.
WILLEMSTAD - Trahadonan di un restaurant cu tabatin 3 luna sin cobra, a lanta ayera y a cera nan curpa den e restautant. Cu e acto aki nan a demonstra nan mal content strobando turistanan di comer merdia. E turistanan ya a paga pa tur cos mirando cu e hotel ta ofrece paketenena cu tur cos inclui. Na momento cu e situacion a presenta ayera, turistanan mes a yama polis pa Asian esaki nan por a presenta na e sitio mirando cu no tabatin ningun representante di gerencia pa duna cara.
WILLEMSTAD.- Conocido ex politico di Corsou Rufus Mc William a fayece den weekend. Mc William tabata parti di e partido berde, esta Partido Nashonal di Pueblo (PNP). E tabata tambe un historiado, un analista politico cu hopi bon memoria. El a fungi como miembro di parlamento di Corsou y Antias di 6. Acutalmente subrina di McWilliam, esta Giselle McWilliam a haci su entrada den PNP y den politica, aunke e ta milita awe den otro partido como minister actualmente. Paz na su restonan y forza na su famianan.
WILLEMSTAD – Huez comisario na Corsou a bay di acuerdo pa prolonga detencion di e sospechoso Robbie dos Santos diaranson mainta. Esaki kier men cu ta prolonga esaki cu 60 dia mas, pendiente investigacion. Ayera mainta, 3 di december 2019, Ministerio Publico di Corsou a demanda encarselacion di señor dos Santos den caso Maximus. E sospecho ta encera envolvimento den e asesinato di Helmin Wiels. Ministerio Publico ta husga cu ainda por papia di un sospecho fuerte contra di e sospechoso y cu tin suficiente base pa mantene e sospechoso detene. E hues comisario a bai di acuerdo cu e demanda aki. Alabez a rechasa e petishon di dos Santos pa schors e detencion. Mientrastanto lo continua cu e investigacion.


text:
Special pa Mama i yu baha peso huntu.
Deskripshon di e programa
Nos años ta yuda muchanan baha di peso. Mayoria biaha ta muchanan ku ya tin un problema di salú pa motibu di sobrepeso. Tin biaha no ta pa malesa. Tin biaha ta e mayornan ta preukupá pa futuro di nan yu i ta aserká nos,
Paso muchanan no sa ainda kiko sobrepeso ta trese kun’é, tantu físiko komo emoshonalmente.
Loke nos a nota durante tur e añanan, ta ku muchanan ku tene un dieta huntu ku nan mama/tata, tin muchu mas chèns pa mira éksito. Pero hopi biaha un mama no ke of por kumpra 2 meal plan diferente, prepará kumindanan separá, hasi kompras separá etc.
Pesei nos a hasi’é Fasil!
Den e BMS meal plan aki nos ta perkurá pa tur kos ta kuadra pa boso ta bahando peso di un forma bon balansá. Komiendo kasi mesun kumindanan, pero kada ken ku nan kantidat abase di loke nan tin mester pa baha peso ku eksito. Anto baha peso komiendo, no sufriendo!
Manera kisas bo sa kaba, semper nos ta perkurá pa tin kumindanan dushi i variá den bo plan i tambe pa tin kosnan ekstra dushi, manera Quesillo, Pastechi, etc
—> Lo boso ta bahando Minimo 1kg pa 1.5kg pa siman. I 1cm pa 2cm na barika tur siman.
Kon e ta bai?
Despues ku bo yena e formulario di aplikashon, nos lo tin tur kos pa prepará e programa pabo:
Loke bo ta risibi ta:
- Un meal plan di 7 dia di kuminda. Kual boso ta hasi pa 1 luna. Den e mesun meal plan lo tin adaptashonnan mesora pa bo yu skibí, pa asina bo sa kiko i kuantu e tin ku kome.
- Nos ta perkurá pa e plan ta kuadra ku boso kategoría abase di boso sekso, peso, edat, estatura i nos strategiananan.
- Tur meal plan tin 7 dia di kuminda. Kada dia ta indiká kiko bo tin ku kome/bebe pa breakfast, lunch, dinner i 2 snacks. (5 kuminda pa dia).
- Support di nos BMS team pa yuda boso ku remplaso, adaptashon, tips, sugerensha, etc durante 1 luna. Pa asina nos yuda garantisá eksito.
Regla
- Nos ta duna remplaso pa tur kuminda ku boso no ta kome. Uniko kumindanan ku no por remplasa, ta pan, aros i batata. Nan ta obligatorio kaminda ku nan tei.
- Nos ta komuniká 24/7 via e-mail. No facebook, instagram, telefon, whatsapp etc.
- Si boso tin un malesa, laga nos sa adelantá via di e-mail pa wak si ta kos ku nos ta support.
- Tur remplaso den bo meal plan mester bai via di nos. Sea ta pa pone kos aden of ta pasa saka kos afo.
- Nos ta responde tur e-mail denter di 0 pa 48 ora.
Preis i pago.
–> Tur pago ta bai via Banko, Paypal/credit card òf Western Union.
- Kòrsou fl.100,-
- Hulanda: €50,-
- Aruba AWG 100,-
- Bonaire $57,-
- St. Maarten $57,-
–> Despues kubo hasi bo aplikashon nos lo prepara tur kos i manda bisabo ora ta kla pa hasi pago.
Sigui e 4 pasonan aki bou pa bo apliká.
- Klik aki
- Yena e formulario ku ta habri
- Klik e boton di Aplika.
- Denter di 5 minut lo bo risibi un email di konfirmashon, si bo no risibie, wak den bo junk/spam mail.


text:
ORANJESTAD (AAN) – Como preparacion pa e temporada di vakantie di Pasco Grandi Departamento di Aduana ta duna e viahero local algun tips pa tene cuenta cune:
(*)Formulier Tijdelijke Uitvoer
Departamento di Aduana ta recomenda tur viahero pa registra articulonan practicamente NOBO manera laptop, cellular of tablet na oficina di Aduana na Aerocargo of na Aeropuerto.
Esaki ta conta solamente pa articulonan di balor cu ta practicamente nobo y cu e viahero no tin e comprobante cu a cumpra esaki na Aruba mes of yega di cumpre afo y cu a paga impuesto riba e product caba.
E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto ariba e articulo na momento cu e bini bek Aruba. Tur viahero por download e formulario di Tijdelijke Uitvoer for di riba e website www.douane.aw.
Yena e formulario delanta pero corda cu mester pasa registra esaki prome cu e viahe na oficina di Aduana na aeropuerto of na e seccion di Aerocargo pa e formulario aki por ta valido.
(*)Exoneracion di impuesto riba ekipahe di biahero:
Ta conseha tur persona cu viaha pa exterior pa tene cuenta cu si cumpra articulonan den exterior pa warda tur comprobante di pago;
Haci un calculacion di e balornan di e productonan;
Si e balor di productonan surpasa 400 florin pasa directamente na balie di Aduana na aeropuerto pa paga impuesto di importacion y of accijns;
No warda riba e control di Aduana riba ekipahe pa declara productonan cumpra;
Pasahero por trece un cantidad limita di productonan manera alcohol y tabaco cu exoneracion di impuesto.
Viaheronan y importadornan (di carga) mester ta conciente di e reglanan prescribi den diferente ley encuanto importacion of exportacion di mercancia of transportacion di mercancia cu ta rekeri un permiso y/of cu ta prohibi por ehempel carni y medicamentonan.
Pa mas informacion encuanto preparacion pa viahero por bishita nos website www.douane.aw.


text:
Kralendijk – Fondo Mundial di Naturalesa Hulanda (WWF-NL) ku Sea Turtle Conservation Bonaire (STCB) a publiká un dokumento di punta di bista relashoná ku un Pèrmit pa konstrukshon den Naturalesa ku Karel’s Beach Bar & Watersport N.V. a risibí riba 23 di òktober 2018 pa konstrukshon di un waf den Parke Nashonal Marino Bonaire.
WWF-NL ku STCB eksplísitamente ta distansiá nan mes di e desishon pa entregá e Pèrmit pa konstrukshon den Naturalesa. Relashoná ku akshonnan legal ku a tuma lugá anteriormente den kaso di Pèrmit pa konstrukshon di e waf den Naturalesa, kaminda STINAPA, WWF-NL i STCB a traha huntu den esakinan, WWF-NL i STCB ta desapuntá ku no a inkluí òf informá nan den e proseso di tomo di desishon ku a kondusí na entrega di e pèrmit.
WWF-NL ku STCB ta kere ku no tin sufisiente prueba ku e pèrmit ta atendé tópikonan ku a bini dilanti den diskushonnan anterior den korte i den punto di bista ku WWF-NL, STCB i STINAPA konhuntamente a trese dilanti na 2017. Pa e motibu akí, WWF-NL i STCB no por konfirmá ku e pèrmit pa konstrukshon di e waf den Naturalesa a tuma lugá konforme e proseduranan legal ku ta vigente den e kaso akí.
WWF-NL ku STCB ta sigui kere ku konservashon di naturalesa por ta kana huntu ku desaroyo di kosta. Sinembargo, e organisashonnan akí ta kere firmemente ku desishonnan tumá den asuntu di desaroyo di kosta semper mester ta basá riba verifikashon sientífiko, transparensia i legislashon relevante.
Pa lesa e dokumento di punta di bista ku WWF-NL i STCB a publiká, bai por fabor na http://www.bonaireturtles.org/wp/wp-content/uploads/2019/01/Position-Letter-Permit-Karels-Pier-WWF-NL_STCB.pdf.


text:
ORANJESTAD - Siguridad den scolnan ta un prioridad. Siman pasa Prome Minister Evelyn Wever-Croes a reuni cu Simar, Centraal Bureau Statestiek y Directie Onderwijs pa atende e tema aki.
E trabounan pa un Maneho Nacional di Siguridad ta riba bon caminda pa asina garantisa e siguridad di alumno y docentenan.
Prome Minister a duna di conoce cu e tin un bon relacion cu e sindicato SIMAR y lo tey semper pa SIMAR su preocupacionnan. SIMAR ta demostra di tin curason pa enseñansa, brindando mes un importancia na e docentenan como na e alumnonan. Ultimamente SIMAR a trece dilanti varios puntonan di preocupacion y Prome Minister a indica cu e ta purba semper di duna nan e atencion y scucha nan.
Den e reunion hunto cu SIMAR, Centraal Bureau Statestiek y Directie Onderwijs, a wordo trata e incidente di algun luna atras na unda un mayor a agradi un juffrouw di scol. Un acto cu a trece hopi comosion den e mundo di enseñansa. For di e momento ey, Prome Minister a pidi SIMAR pa yuda bin cu un plan pa trece siguridad na scolnan tanto pa alumnonan como pa docentenan.
“E plannan ta bay den bon direccion pa nos por tin un Maneho Nacional di Siguridad na scol. SIMAR ta sigui desaroya e plan aki pa asina pronto nos docente y alumnonan por conta cu siguridad y proteccion na scolnan.
Prome Minister a tuma e oportunidad pa felicita SIMAR pa nan 50 aña di existencia y ta desea nan hopi exito den nan lucha pa e bienestar di e docente. E docente ta parti integral den nos enseñansa y enseñansa ta e base pa futuro.


text: unda bo ta. ora i pasobra. pa hasi no ta trata di konosé hendenan nobo, bo por hasi no ta trata di topa ku bo no tin den su pais. Un poko mas pa mi por yud’é kier splika so nan no ta mi ta gusta di e hendenan despues ku ta liber. Mi traha ta destiná pa henter mundu i e tempu pa kumpli ku e derecho di e muhé ta duru. Mi ta kere den e amor i e amor pa e tempu ei. Mi ta gusta di aktua, ku ta semper e forma mas cecilia di biba e bida. Mi ta gusta di naturalesa, e fotografia. Ta onorabel, respeta, a gusta e grupo di mente simia i e persona di pensamentu positivo, mi ta encanta hasi tur loke mi despues di kada un di e instrukshonnan proseso. Manera cushiná, a bai di kompas i ta felis te na otro nan rònt. Abou di tera di famia. E amor Sinsero ta liber lugá di its unda e por kumpli ku un solo Meta di hende. Bira un miembro di nos representante di intermediashon i haña un real oportunidat pa sa atraktivo chikitu buska kisas di Italia no tin diferensia ki tipo di relacionnan. Reunion bai baha den kontakto ku e italiano only boys ta kompletamente gratis. Mas den nos ta inosente pasonan, añadí bo profil ku foto i outo en detayá. Tene na kuenta ku bo por buska na kla den e Meta chikitu anuncia personal, inkluso sin registro


text:
Awe, DIARIO ta cumpli 31 aña di existencia sirbiendo comunidad como e medio di comunicacion mas grandi na Aruba. Bo no ta crece bira grandi sin merece, y ta e constancia den bo trabao, cua cu e ta, ta otorgabo e status cu bo tin awe. DIARIO a bin ta cumpli cu Pueblo for di e dia di su fundacion, den e cayente di e confrontacionnan verbal y publico pa logra un anhelo cu Pueblo tabata kier mira realiza. Nos a cumpli cu Pueblo poniendo di nos parti, uniendo nos mes na Betico, pa logra e Status Aparte cu nos tin awor. Esey ya ta parti di nos historia y no por ser cambia cu cualke intento di falsificacion.
Awe 31 aña a pasa for di e fecha ey di su comienzo, y e matutino di Pueblo ta sigui goza di e confianza absoluto di Pueblo, cu a sostene nos y ta sigui sostene nos como e number 1 entre tur e medionan di comunicación skirbi cu ta circula na Aruba. Hasta e participantenan riba facebook a faborece DIARIO cu nan votonan y a otorga nos un 82 por ciento di e totalidad di e votonan deposita. Pesey, y pa hopi otro motibo, awe ta un dia no solamente di hubilo pa nos, sino di agradecimento tambe. Sin e apoyo grandi ey di Pueblo, aki y den exterior, nos no lo por a logra e posicion cu nos tin awe. Pesey un danki di curazon na tur esnan cu a kere y ta sigui kere den nos y tin e confianza cu nunca nos lo desvia di e ruta cu nos a tuma pa enfrenta porvenir cu fe y creencia den Dios y den e fortitud di nos Pueblo, cu ta e fundeshi di e grandeza di nos isla.
Na comercio en general cu a faborece nos den tur e añanan di nos desaroyo, un danki special y un reconocimento pa e importancia di su aporte. Nunca nos a depende di cualke gobierno o partido politico pa sostene nos, aunke na honor di berdad, ta cu e apoyo di Betico nos a logra escala e ceronan di obstaculo cu envidia semper ta pone dilanti di cualke institucion, negoshi o empresa cu ta riba e caminda di progreso y di éxito. Pesey semper mi a keda cu un gratitud special na e politico cu mi ta considera esun mas sobresaliente cu nos isla a produci.
Pero, nos tarea no ta caba akinan, y no ta e momento tampoco pa descuida nos debernan cu e Pueblo di Aruba. E por conta cu nos lo tey semper, como medio di comunicación, pa defende su interesnan ora cu nos mira algun peligro asoma riba horizonte. Ta nos deber di analiza e cambionan cu ta tumando lugar na diferente parti di mundo, en especial den e regionnan di peligro pa humanidad mes, y lanza e voz di alerta pa nos ta prepara pa cualke eventualidad. Mi no ta kere cu nos isla ni nos Pueblo ta o lo core algun peligro inmediato como consecuencia di e tumultonan cu ta tumando lugar na paisnan hopi distante di nos posicion geografico, pero distancianan a manera desaparece den e progreso increiblemente grandi di mundo tecnologico, y bo no por papia mas di lehania. Pesey no ta di mas mantene bista riba nan y mira den ki direccion nan por pusha nos.
Na henter e personal di DIARIO mi agradecimento como Director, y mi reconocimento di un trabao bon haci. Mi ta insisti di bisa cu nos tin e miho ekipo di redaccion den nos region, y mi ta convenci cu e personal tecnico y administrativo no ta keda atras den nan aporte pa e logronan cu e matutino aki di Pueblo a cosecha te awor. Danki pa e mas di 30 añanan inverti den nos empresa, y ban sigui pa futuro cu e mesun idealismo nacionalista cu a inspira nos durante e tres decadanan cu ta tras di lomba. DIARIO ta aki pa keda como e number 1 incuestionable. Nos no ta bay cede e posicion ey na ningun otro medio, sino cu nos ta bay fortifike cu nos empeño di sigui presenta e miho matutino di nos region.